
Oma isale 
Robert Hauptmann ile 


pühendan selle draama. 


Kui ma selle draama pühendan sulle, ar- 
mas isa, siis sünnib see tundmustest, mida 
sa tunned ja mida sellel kohal puudutada 
vajadust pole. 

Sinu jutustus vanaisast, kes nooris elu- 
aastais vaese kangruna nagu kirjeldatudki 
kangaspuude taga istunud, on saanud iduks 
minu luuletisele, mis, olgu ta nüüd elujõu- 
line või mäda üdilt, siiski parim on, mida 
anda suudab «üks vaene mees nagu Ham- 
let». 

Sinu 


Gerhart. 


DRAMATIS PERSONAE. 


Dreissiger, barhendivabrikant 
Proua Dreissiger 
Pfeifer, ekspedient 
Neumann, kassapidaja | 


Õpipoiss Dreissiger'i juures 
Kutsar Johann 

Tüdruk 

Weinhold, koduõpetaja Dreissiger'i poegade juu- 
Pastor Kittelhaus [res 


Pastoriproua Kittelhaus 
Heide, politseiülem 
Kutsohe, sandarm 

W elzel, restoranipidaja 
Proua Welzel 
Anna Welzel 
Wiegand, laudsepp 
Proovireisija 
Talunik 

Metsnik 

Schmidt, haavaarst 
Hornig, räbalakorjaja 
Vana Wittig, sepp 


KANGRUD: 


Bäcker 

Moritz Jäger 

Vana Baumert 

Ema Baumert 

Berta Baumert 

Emma Baumert 

Fritz, Emma poeg, 4 a. V. 
August Baumert 

Vana Ansorge 

Emand Heinrich 
Vana Hilse 

Ema Hilse 

Gottlieb Hilse 

Luise, Gottliebi naine 
Miilike, nende tütar, 6 a. v. 
Reimann, kangur 
Heiber, kangur 

Üks kangrunaine 

Üks poisike, 8 aastat vana. 


Suur hulk noori ja vanu kangruid ja kangrunaisi. 


Selle luuleteose tegevus toimub neljakümnendais 
aastais Kaschbachis Öökulli mäestikus kui ka 
Peterswaldaus ja Langenbielaus Öökulli mäestiku 
jalal. 


ESIMENE VAATUS. 


Suurem halliks lubjatud tuba Dreissiger'i majas 
Peterswaldaus. Ruum, kus kangrutelt valmis tööd 
vastu võetakse. Pahemat kätt kardinateta aknad, 
«tagaseinas klaasuks, paremat kätt samasugune 
klaasuks, mille kaudu alatasa kangrud, nende 
naised ja lapsed sisse ja välja käivad. Pa- 
rema Seina ääres, mis nagu teisedki, suuremalt jaolt 
kaetud riiulitega barhendi tarvis, asetseb pink, mille 
kangrud kangaid täis ladunud. Reas, kuis nad 
tulnud, pääsevad nad tööd ära andma. Ekspe- 
dient Pfeifer seisab suure laua taga, millele 
kangur vastuvõttele esitatud töö paneb. Tema tar- 
vitab vastuvõttel sirklit ja luupi. Kui kangas läbi 
vaadatud, paneb kangur selle kaaludele, kus kon- 
tori õpipoiss selle raskust kaalub. Vastuvõetud 
kangad laob õpipoiss riiulile. Tööpalga suuruse 
hüüab Pfeifer kassahoidjale, kes väikese laua 
taga istub. 


Mai lõpu helge päev. Keskpäev. Suurem osa 
kangruid sarnaneb inimestega, kes kohtulaua ette 
viidud ja piinava põnevusega ootavad otsustamist 
elu või surma üle. Kõik on rõhutud nagu omane 
armuanni-saajale, kes, kannatades alandust alan- 
duse järele, olles teadlik, et teda ainult sallitakse, 

on harjunud end võimalikult väikeseks pidama. 
Kõigil on näoilmes tarretanud, tagajärgedeta, puuriv 
mõtiskelu. Mehed, üksteisega sarnanedes, poolteed 
pöialpoisilikud, poolteed koolmeisterlikud, on suu- 
remalt jaolt rikutud, köhijad, määrdinud-kahvatu 
näovärviga vaesed inimesed: telgede-inimesed, kelle 
põlved igavesest istumisest kõverad. Nende naised 
ilmutavad esimesel pilgul vähem tüüpilist, on kõh- 
nad, kurnatud, äravaevatud, kuna mehed veel kui- 
dagi enestest paista lasevad teatud haledat enese- 
Väärtusetunnet — ja närudes, kuna meeste riided 
on lapitud. Tütarlapsed pole alati ilutud; siis aga 
omavad vesikahvatust, õrnu vorme, suuri torkavalt 
melanhoolseid silmi. 

Laekahoidja Neumann (raha 
lauale lugedes). Teeb = kuusteistkümmend 
hõbekest 15 penni. 

I kangrunaine /(3o-aastane, väga ära vae- 
vatud, võtab värisevate kätega raha). Tänansiis 
ka. 


Neumann (kui naine seisma jääb), Noh? 
Ei ole jälle õige või? 

Ikangrunaine (liigutatud, ägades). Paar 
penni palka ette oleks mulle nii hädapärast 
vaja. 

Neumann. Mulle oleks vaja paarisada 
taalrit. Kui vajaolek midagi tähendaks — ! 
(Maksab juba teisele kangrule raha, lühidalt.) 
Palga etteandmist otsustab härra Dreissiger 
ise. 

IT kangrunaine. Ehkma tohiksin siis 
vast kõnelda härra Dreissiger'iga ? 
Pfeifer (endine kangur. Et ta seda olnud, 


ilmneb kõigest ta tegumoest; nüüd on ta söönud, 
kasitud, hästi riides; tarvitab tublisti ninatubakat. 


Hüüab karmilt.) Siis oleks härra Dreissiger'il 
liiga palju tegemist, kui ta iga tühja asjaga 
ise tegemist tehku. Seks oleme meie siin. 
(Sirgeldab ja vaatab luubiga.) Võtku ka! Siin 
tõmbab ju. (Mässib omale suure salli kaela ümber.) 
Pange uks kinni, kes sisse tuleb. 

Õpipoiss (Pfeifer'ile). See on ju, nagu 
räägi puuhalgudega. 

Pfeifer. Tehtud! Kaalu pääle! (Kangur pa- 
neb kanga kaaludele). Kui te oma asja pa- 
remini oskaksite. Jätkud jälle sees. . . "ei 
või vaadatagi. Hää kangur niisugust tööd 
ei tee. 

Bäcker (on tulnud. Noor arukordselt tugev 
kangur, kelle ülesastumine vaba, peaaegu häbematu. 
Pfeifer, Neumann ja õpipoiss vaatavad üksteisele 
otsa ja pilgutavad silmi: tunnevad teda juba). 
Kuripatt, ja! Siin higista jälle nagu libekott! 

I kangur (poolvaljult), Päike kõrvetab 
väga vihma järel. 

Vana Baumert (tungib paremat kätt 
klaasuksest tuppa. Ukse taga on õlg õla kõrval 


kangruid mütsakus koos, ootamas. Vanamees on 
ette lombanud ja oma riidepaki Bäcker'i kõr- 

vale pingile pannud, pühib higi). Kulubki puh- 


kus ära! 


Bäcker. Puhkus on parem kui raha. 

Baumert. Raasuke raha kuluks ikka 
ka ära. Tere kah, Bäcker! 

Bäcker. Tere jah, isa Baumert! Tuleb 
jälle vahtida, tea kui kaua! 

I kangur. Kes sellest küsib. Kangur 
oodaku või päev otsa. Kangur ka mõniasi. 

Pfeifer. Vait sääl takka! Ei saa enam 
aru iseenda sõnastki. 

Bäcker (tasa). Tal on täna jälle oma 
paha päev. 

Pfeifer (eesolevale kangrule). Kui sageli 
olen teile juba öelnud: olgu paremini pu- 
hastatud. Mis lohakus see siis jälle on? 
Siin on ju tolgendid sees, pikad kui mu 
sõrm, ja õlgi ja kõiksugu prahti. 

Kangur Reimann. Oleks vaja uusi 
noppimistangikesi. 

Õpipoiss (on kangast kaalunud). Kaal ei 
anna ka välja. 

Pfeifer. Onsiin juba sihukesi kangruid. 
Kahju lõimest, mis neile välja annad. Oh 
Jessuke, minu ajal! Küll minu meister mulle 
oleks näidanud. Tol ajal oli ketrusetööga 
teisem lugu. Siis pidi igamees oma ame- 

“it oskama. Tänapäev pole seda enam 
vaja. — Reimann, kümme hõbekest. 

Kangur Reimann. Nael ometi reh- 
kendatakse kahanemise pääle? 


Pfeifer. Mul pole aega. Tehtud, asi 
mudi. Mis teie toote? 

Kangur Heiber (paneb oma kanga lau- 
ale. . Kuni seda Pfeifer vaatleb, astub viimasele 
lähedale, räägib poolvaljult ja pääle käies): 
Te vast vabandate, härra Pfeifer, tahtsin 
teid alandlikult paluda, kas te ehk oleksite 
nii armuline ja teeksite mulle hääd ja jä- 
taksite seekord ettesaadud palga maha 
võtmata. . . 


Pfeifer (sirgeldades ja vahtides, irvitab). 
No ja! Seda ka veel. Siin on küll jälle pool 
kude jäänud poolide* pääle? 

Heiber (endist viisi edasi mangudes). Teek- 
sinju tuleval nädalal häämeelega tasa. Mine- 
val nädalal oli mul kaks päeva mõisas teol 
käia. Ja naine on mul kodus haige maas. . 

Pfeifer (kangast kaaludele andes). = Jälle 
niisugune logarditöö! (Juba uut kangast vaadates.) 
Nagu vorst, tükati lai, tükati ahtake, kord 
kude kokku kistud, kord välja venitatud. 
Ja tolli pääle vaevalt seitsekümmend lõnga 
löödud. Kuhu jääb siis muu? Kuhu jääb 
lõng? See oleks veel! 

Heiber (surub pisaraid tagasi, alandatud ja 
abitu). 

Bäcker (poolvaljult Baumert'ile). Sunnikule 
hakka vist veel lõnga juurde ostma. 

I kangrunaine (kes kassalaua lähedale 
seisma jäänud ja aegajalt tarretanud silmadega 


nagu abi otsides oli ümber vaadanud, võtab sü- 
dame rindu ja pöördub uuesti kassahoidja poole). 


Mul on siis küll — ma ei tea enam, kui 
teie mulle seekord ei anna palka ette. . . 
Oh Jeesuke, Jeesuke! 


Pfeifer. On see üks jeesutamine. Jätke 
Issand Jeesus rahule. Muidu ei ole te oma 
Jeesukese eest sugugi nii hirmul, valvake 
parem oma mehe järele, et ta iga silma- 
pilk kõrtsi akna all ei istuks. Meie ei või 
palka ette anda. Peame aru andma omast 
tööst. Pärast nõutakse meie käest. Kes on 
usin, oma asja oskab ja töö teeb jumala- 
kartuses, sel ei ole kunagi palka ette vaja. 
Tehtud, asi sellega. 


Neumann. ja kui Bielau kangur ka 
neljakordse palga saab, läbi laseb ta selle 
neljavõrra ja teeb veel võlga päälegi. 

Il kangrunaine (nagu kõigi õiglus- 
tundele edasi kaevates). Mina tõesti laisk ei ole, 
aga nõnda ma enam edasi ei saa. Mul on 
ometi kaks korda ,,see“ olnud. Ja mis minu 

hil meesterahvasse nüüd, tema on ju meheks 


* 


nime poolest; ta ju käis Lernau lamburi 


juures, aga see ka tema haigust ära ei 


võtnud, ja... vägisi ometi ei saa mitte... 
Me ju teeme tööd kuis vähegi jõuame. Ma 
ei ole enam mitu nädalat nahka silmale 
saanud, ja küll hakkab jälle minema, kui 
mul vähegi see nõrkus kontidest kaob. Te 
peate ometi asjast natukenegi aru saama. 
(Päälekäivalt meelitada püüdes.) Palun küll, 
kuida veel vähegi oskan, et lubaksite see- 
kord paar krossi. 

Pfeifer (ei lase end eksitada). Fiedler'ile 
kaksteistkümmend hõbekest. 


I kangrunaine. Kõigestpaar krossi, 
leiba osta. Talumehed enam ei laena. 
Ja hunnik lapsi... 

Neumann (poolvaljult ja naljaka tõsidusega). 
Ja kangrutel on iga aasta laps, alle valle, 
alle valle, puff, puff, puff. 

Õpipoiss (niisama tagasi). Kuus näda- 
lat on kärnkonn pime teps, alle valle, alle 
valle, puff, puff, puff. (Sumiseb viit lõpuni.) 

Kangur Reimann (ei võta raha, mis 
kassahoidja temale lauale lugenud), Me oleme 
senini ikka kaksteistkümmend ja pool kanga 
päält saanud. 

Pfeifer (sinnapoole hüüdes.) Kui teile 
ei passi, Reimann, on teil ainult vaja ütelda. 
Kangruid on küllalt. Liiatigi sihukesi nagu 
teid. Kui kaal täis, maksetakse ka täis palk. 


Reimann. Et siin peaks midagi puu- 
duma kaalu poolest... 


Pfeifer. Tooge veata kangas, siis ei 
jää palgast midagi puudus. 

Reimann. Etsiin peaks sõlmi sees 
olema, see pole ju sugugi võimalik. 

Pfeifer (edasi töötades) Töö hea, palk 
hea. 

Kangur Heiber (on Pfeifer'i lähedale 
astunud, et veel kord hääd silmapilku tabada. 


Pfeifer'i sõnamängu juures on ta alandlikult kaasa 
naeratanud, nüüd astub ta lähemale ja mangub 


nagu enne). Oleksin ikka alandlikult palu- 
nud, härra Pfeifer, et jätaksite ettesaadud 
natukese seekord maha võtmata. Naine 
mul juba vastlapäevast saadik voodis kõve- 
ras. Ei saa kordagi soalaadiga lüüa. Nüüd 
pean pooliajajale palka maksma. Seepärast. 

Pfeifer (võtab nuusktubakat). Mul eiole 
teiega üksi tegemist. Ka teised ootavad korda. 

Reimann. Niisugused lõngad kui ma 
saan — niisugused ma kangaspuudele panen 
ja jälle maha võtan. Paremat kui ma sain 
ei saa ma ometi tagasi tuua, 

Pfeifer. Kui teile ei passi, ei pruugi 
te enam lõngade järele tulla. Meil on 
niisuguseid küllalt, kes töö pärast naha 
jalataldade alt maha jooksevad. 

Neumann (Reimanr'ile). Te ei taha 
siis raha vastu võtta? 

Reimann. Sellega ei või ma küll 
kuidagi rahule jääda. 

Neumann (ilma et Reimann'ist hooliks): 
Heiber, kümme hõbekest! Maha viis, mis 
ette saadud, jääb viis hõbekest. 

Heiber (astub lähemale, vaatab raha pääle, 
seisab, raputab pääd, nagu ei võiks ta asjalugu su- 
gugi uskuda, võtab pikkamisi raha). Oi, oi, oi. 
(Ohates.) No ja, ja! 

VanaBaumert (Heiber'ile), Ja, ja, ven- 
nake! See paneb mõnikord õhkama. 

Heiber 0(hädalise häälega). Näe ometi, 
mul ju tütar kodus haige! Rohtu oleks 
vaja. 

Vana Baumert. Mis tal viga on? 

Heiber. Oli teine juba maast mada- 
last sihuke äbarik. Ma ei tea... Sulle 
võin ju ütelda: ta tõi selle sündides juba 
kaasa. Vistrikke täis üleni ja üleni, see 
on ikka verest. 

Vana Baumert. Igalpool oma häda. 
Kus kord viletsus ees, sääl tuleb õnnetus 

õnnetuse järele. Sääl pole peatust ega pääs- 
mist. 

Kangur Heiber. Mis sul siis sääl 
rätiku sees on? 

Vana Baumert. Me oleme kodus 
päris lagedad. Siis lasin meie Koerakese 
ära tappa. Suurt asja tast ei ole, oli ka 
ära nälginud. Oli väike kena koerake. Ise 
ma sellega toime ei saanud. Ei olnud sü- 
dant. 

Pfeifer (on Bäcker'i töö vastu võtnud, hüüab). 
Bäcker kaksteistkümmend ja pool hõbe- 
kest. 

Bäcker. See on ju närune armuand, 
aga mitte töötasu! 

Pfeifer. Kelle asi õiendatud, mingu 
ära. Muidu ei pääse siin enam liikuma. 

Bäcker 0. (ümberolijaile, häält summutamata). 
See on närune jootraha, muud midagi. 
Selle eest tallaku telgi inimene varahom- 
mikust kuni hilja ööni. Ja on 18 päeva 
telgede ees istutud, õhtu õhtu kõrval kui 
välja puserdatud, pooluimane tolmust ja 
palavusest, siis oled õnnelikult omale kaks- 
teist ja pool hõbekest kokku nülginud. 

Pfeifer. Siin ei laotata lõugu. 

Bäcker. Teie mu lõugu veel nii pea 
ei sule. 

Pfeifer (kargab üles), No seda ma ta- 
han näha! (Klaasukse poole kontori.) Härra 
Dreissicher, härra Dreissicher, kui oleksite 
nii lahke ja tuleksite. 

Dreissiger (tuleb, 4o-aastane, lihav, ast- 
maatiline). Mis — on siis, Pfeifer? 

Pfeifer. Bäcker laotab lõugu, ei kuula 
keeldu. 

Dreissiger (ajab sirgu, viskab pää selga, 
vahib Bäcker'ile kurjalt otsa), Ah Soo — 
Bäcker! — (Pfeifer'ile) See on tema — 
seesama? (Ametnikud jaatavad pääga.) 

Bäcker (häbematult). Ja, ja, hra Dreis- 
sicher. (Enese pääle näidates, siis Dreissiger'i pääle.) 
See on seesama — ja see on seesama! 

Dreissiger (vihaselt). Mis see inimene 
enesele lubab? 

Pfeifer. Selle käsi käib liiga hästi! 
See läheb senini jää pääle tantsima, kuni 
kord midagi juhtub. 

Bäcker (toorelt). No sina krossinorija, 
pea ka oma leivapragu. Sinu ema on küll 
ka noorekuu ajal luuavarrel sõites Vanaku- 
radiga sohkinud, et sinust niisugune saatan 
on saanud. 

Dreissiger (äkilises vihatujus, = karjub). 


Lõuad pea! Jalamaid pea lõuad, muidu... 
(Väriseb, astub paar sammu tagasi.) 

Bäcker (ei kohku, ootab teda), Ma pole 
kurt. Ma kuulen veel väga hästi. 

Dreissiger (valitseb enese üle, küsib, väli- 
selt ärilise rahuga). Kas see mees ei olnud 
ka nende hulgas? 

Pfeifer. See on üks Bielau kangru- 
test. Need on igalpool hulgas, kui tükke 
tehakse. 

Dreissiger (värisedes). No siis ma üt- 
len teile: juhtub seda uuesti ja läheb veel üks 
ainus kord niisugune parmas pooljoobnud 
mehi, niisuguste roheliste tattninade salk, 
minu maja eest mööda nagu eile õhtu — 
selle häbematu lauluga . .., 

Bäcker. Te mõtlete seda verekohtu- 
laulu? 

Dreissiger. Küll ta juba teab, mis- 
sugust ma mõtlen. Ma ütlen siis: kuulen 
ma seda veel kord, lasen ma ühe teist kinni 
võtta — ausõna, ma ei naljata — ja annan 
ta kaelakohtu kätte. Ja kui ma teada saan, 
kes selle viletsa laulu tegija on .. . 

Bäcker. See on ilus laul, ja! 

Dreissiger. Veel üks sõna ja masaa- 
dan politsei järele — silmapilk. Mina kaua 
ei kõhkle. — Teiesuguste poistega saadakse 
veel toime. Olen juba toime saanud teis- 
sugustegagi. 

Bäcker. No seda ma usun. Mis üks 
õige vabrikant on, saab toime kahe-kolme- 
saja kangruga nagu midagi. Mitte paari 
habrast kontigi ei jäta ta järele. Niisugusel 
on neli magu nagu lehmal ja hambad suus 
nagu hundil. Ei, ei, seda ei ole! 

Dreissiger (ametnikkudele), See inimene 
ei saa meilt enam soalaadi lõksatustki. 

Bäcker. Kärvan ma telgede taha või 
maantee kraavi, on mulle ükstäis. 

Dreissiger. Välja, jalapäält välja! 

Bäcker (kindlalt). Enne tahan ma oma 
palka. 

Dreissiger. Palju ta saab, Neumann? 

Neumann. Kaksteistkümmend hõbe- 
kest 5 penni. 

Dreissiger (võtabägedalt Neumann'ilt raha 
ja viskab lauale, nii et osalt rahasid põrandale vee- 
reb). Säh! — Siin! — Ja nüüd kähku mu 
silmade alt! 


Bäcker. Enne tahan ma oma palka. 

Dreissiger. Sääl on tema palk, ja 
kui ta nüüd ei tee, et lävest välja saab... 
Kell on parajasti 12 . . . Värvijad on pa- 
rajasti lõunal . . . 

Bäcker. Minu palk olgu mul peo pääl. 
Siin olgu mu palk. (Tipib parema käe sõrmedega 
pahema käe pihku.) 

Dreissiger (õpipoisile). . Võtke raha 
maast üles, Tilgner. 

Õpipoiss (teeb seda, paneb raha Bäcker'ile peo 
pääle). 

Bäcker. Igal asjal oma õige käik. 
(Võtab enesele aega ja paneb raha kulunud punga.) 

Dreissiger. Noh? (Kui Bäcker ikka veel 
ei lähe, kärsitult); Pean ma järele aitama? 

(Tihedalt mütsakus olevate kangrute keskel on lii- 
kumine sündinud. Keegi õhkab pikalt ja sügavalt. 
Siis kukkumise müdin. Kõik tähelepanek pöördub 
uuele juhtumusele.) 

Dreissiger. Mis on siis sääl? 

Mitmedkangrud ja kangrunai- 
sed (läbisegi): Üks kukkus maha! — Väike 
jõuetu poiss! — Tea kas langetõbi, või mis! 

Dreissiger. Ja .. . kuidas? Kukkus 
pikali? (Läheb lähemale,) 

Vana kangur. Maas ta on. (Ruumi te- 
hakse. Kaheksa-aastane poisike on kui surnud maas.) 

Dreissiger. Tunneb poissi keegi? 

Vana kangur. Meie külast ta ei ole. 

Baumert. See näib ju Heinichen'ide 
oma olevat. (Vaatab teda lähemalt.) Ja, ja, see 
on Heinichen'ide Gusti. 

Dreissiger. Kus need inimesed siis 
elavad? 

Baumert. No üleval meie juures, Kasch- 
bachis. Isa käib öösiti muusikat tegemas 

ja päev otsa on ta telgede ees. Neil on 
üheksa last ja kümnes tulekul, 

Mitmed kangrud ja kangrunai- 
sed. Nende inimeste käsi käib väga vilet- 
salt. — Neil on vesi ahjus. — Emal pole 
kaht särki oma üheksa poisi jaoks. 

Vana Baumert (poissi puudutades): No, 
poisu, mis siis sinuga on? Ärka ka üles! 

Dreissiger. Pange käed külge, tõs- 
tame ta üles. Kus inimestel aru pääs see- 
sugust jõuetut last saata nii pikale teele. 
Tooge natuke vett, Pfeifer. 

Kangrunaine (kes tõsta aitas). Ära 
ometi tükke tee ja surema hakka, poiss! 

Dreissiger. Ehk konjakit, Pfeifer! 
Konjak on parem! 

Bäcker (kõigi poolt unustatud, on vaadel- 
des seisnud. Nüüd, käsi ukselingi küljes, hüüab ta 
valjult ja irvitades). Andke talle midagi süüa, 
küll ta siis ellu ärkab. (Ära.) 

Dreissiger. Selle mehega hästi ei 
lõpe. — Võtke tal käe alt, Neumann. — 
Pikkamisi, pikkamisi, nii... nii... Viime 
ta minu tuppa. Mis teie siis tahate? 

Neumann. Ta ütles midagi, härra Dreis- 
siger, ta huuled liikusid. 


Dreissiger. Mis — sa siis tahad, 
poiss? 

Poisike (õhkab): Süv-vä! 
Dreissiger (kahvatab). Ei saa temast 
aru. 


Kangrunaine. Ma arvan, ta ütles... 

Dreissiger. Küllap näeme. Tehke 
rutemini. — Ta võib minu toas sohvale 
heita. Küll kuuleme, mis tohter ütleb. 

(Dreissiger, Neumann ja kangrunaine talutavad 
põisi kontorisse. Kangrute hulgas tekib liikumine 
nagu koolilaste keskel, kui kooliõpetaja klassist 
lahkunud. Ringutamine ja sosistamine, ühelt jalalt 
teisele toetumine, mõne sekundi pärast on kõnekõ- 
min elav ja üldine.) 

Vana Baumert. Arvan ikka, et 
Bäcker'il oli õigus. 

Mitmed kangrud ja kangrunai- 
sed. Ta ju ütles ka sedasama. — See pole 
siin midagi uut, et nälg mõne pikali pais- 
kab. — Ja ülepää, mis veel talvel peab 
saama, kui see palgakärpimine niiviisi edasi 
läheb! — Kartulid ka tänavu ikaldavad. — 
Siin ei lähe lugu teisiti, kui kõik täiesti 
sirukil oleme. 

Vana Baumert. Kõige parem nii 
teha kui vana Rentwich, pani silmuse üm- 
ber kaela ja riputas enese üles telgede 
külge. — Säh, võta näputäis; olin Neurodes, 
sääl on mu kälimees vabrikus, kus seda 

tehakse, seda nuusktubakat. Ta andis mulle 
paar tera. Mis sul siis sääl rätiku sees 
hääd on? 

Vana kangur. Paar peotäit kruupe. 
Ullbrich-möldri koorem läks ees. Kott oli 
pisut lõhki rebenenud ja rada järel. See 
oli mulle väga õnneks, võid uskuda. 

Baumert. Kakskümmend kaks veskit 
on Peterschwaldes, ja meiesuguse jaoks 
ei lange ometi midagi. 

Vana kangur. Ei tohi meelt heita. : 
Juhtub ikka vahel midagi, mis natukese 
edasi aitab. 

Heiber. Peab, kui nälg on, kõige nel- 
jateistkümne pühiku poole palvetama, ja 
kui sellest kõht täis ei saa, tuleb kivi suhu 
võtta ja imeda. Eks, Baumert? (Dreissiger, 
Pfeifer ja Neumann tulevad tagasi.) 

Dreissiger. Ei olnud midagi. Poiss 
on juba jälle päris erk. (Ärritatult ja puhkides 
kõndides.) On aga südametunnistuseta ini- 
mesi. Laps on ju kõrrekene, otse ümber- 
puhuda. Päris uskumatu, kuidas inime- 
sed... kuis vanemad nii mõistmatud või- 
vad olla. Laovad poisile kümme tosinat 
barhendikangast selga ja tublisti poolteise 
penikoorma tee. Otse raske uskuda. Pean 
korralduse tegema, et laste käest üldse 

enam tööd vastu ei võeta. (Kõnnib jälle tum- 
malt edasi-tagasi.) Igatahes soovin ma kind- 
lasti, et niisugust asja enam ette ei tule. — 
Kelle kaela see siis lõpuks kõik langeb? 
Muidugi meie, vabrikantide, kaela. Meie 
oleme kõige juures süüdi. Kui niisugune 
vaene poisike talvel lumme kinni ja ma- 
gama jääb, siis tuleb niisugune tea kust pä- 
rit sulerüütel, ja kahe päeva pärast on mis- 
sugune hirmulugu kõigis ajalehtedes. Isa, 
vanemad, kes sihukese lapse välja saada- 
vad . . . kus sa sellega, kunas siis need 
süüdi on! Vabrikandi süü puha, vabrikant 
on pätuoinas. Kangruile tehakse pai, aga 
vabrikandilt võetakse nahk maha: see on 
südameta inimene, vereimeja, kelle sääre- 
marjadesse iga ajalehe-koer tohib hambad 
lüüa. See elab rikkuses ja külluses ja mak- 
sab töölistele näljapalka. — Et temalgi on 
mured ja unetud ööd, millest tööline undki 
ei näe, et temal mõnikord aina liitmise ja 
lahutamise, kasvatamise ja jagamise ja 
arvutamise pärast pää ei tea kus seisab, et 
tal tuleb sada asja ette ja taha mõtelda ja 
kaaluda, nõnda-ütelda elu-ja surma pääl 
väljas olla ja teistega võistelda ja päevagi 
mööda ei lähe, mil ei tuleks vihastuda ja 
kahju kanda; sellest vaikib lauliku viisakus. 

Ja mis kõik ei ripu vabrikandi hõlmade 
küljes, mis ei ime kõik teda ja ei taha te- 
mast elada! Ei, eil Te peaksite mõnikord 
minu naha sees olema, küllap teil sellest 
varsti villand oleks. (End kogudes.) Kuidas 
see poiss sääl, see Bäcker, lõugu laotas! 
Nüüd ta läheb ja puhub maailma täis: ma 
olla tea kui halastamatu. Ma laskvat kang- 
ruid iga tühja asja pärast leivast lahti. On 
see siis õige? Olen ma siis nii halasta- 
matu? 

Hulk hääli. Ei, härra Dreissiger! 

Dreissiger. No ja, mulle näib ka 
nii. - Ja sääljuures longivad seesugused 
lontrused ümber ja laulavad, meie, vabri- 
kantide kohta häbematuid laule, ja on 
neil raha küllalt puskarit toobiviisi kurku 
kallata. Pistku nad oma nina ilusti mujale 
ja vaadaku, kuidas lood lõuendikudujate 
juures välja näevad. Need võivad viletsu- 
sest rääkida. Aga teie siin, teie barhendi- 
kangrud, teie seisukord on veel nii, et teil 
põhjust on vaikselt Jumalat tänada. Ja 
ma küsin vanadelt, usinatelt kangrutelt, kes 
siin on: kas võib tööline, kes oma asjad 
korras hoiab, minu juures omaga välja 
tulla või mitte ? 

Palju hääli. Küll, härra Dreissiger! 

Dreissiger. Noh, näete! — Niisugune 
nagu Bäcker muidugi mitte. Aga üht nõu 
ma annan teile, pidage seesugused poisid 
vaol. Kui asi mulle liiga kirjuks läheb, 
panen vabriku seisma. Lõpetan äri, ja 
siis võite vaadata, kuhu jääte. Siis võite 
vaadata, kust tööd saate. Bäcker'i käest 
vististi küll mitte. 

I kangrunaine (onDreissiger'ilähedale 
püüdnud ja puhastab roomava alandusega selle 
kuuelt tolmu). Kuub on vähe tolmuseks 
saanud, armuline härra Dreissiger. 

Dreissiger. Äri läheb halvasti, seda 
teate te ju ise. Ma maksan juba juurde, 
selle asemel, et teenida. Kui ma siiski 
hoolitsen, et minu kangruil ikka tööd oleks, 
siis loodan ma, et sellest ka aru saadakse. 
Valmis kaupu on kümneis tuhandetes kan- 
gastes seismas, mul pole täna aimugi, kas 
ma seda kunagi ära müüa saan. — Nüüd 
olen ma kuulnud, et paljudel kangrutel 
siin ümberkaudu tööd sugugi ei olevat, ja 
siis... noh, Pfeifer võib teile kõik muu 
selgeks teha. — Asi on nimelt see: et te 
mu hääd tahtmist näeksite ... armuandeid 
ma välja jagada muidugi ei või, seks ei 
ole ma rikas küllalt, aga kuni teatava pii- 
rini võin ma tööta inimestele võimalust 

anda vähemalt natukenegi teenida. Et ma 
selle juures määratut kahju kanda võin, see 
on ju muidugi minu asi. — Mina mõtlen 
aga nii: kui inimene päevas ka kannika 
halba leiba teenida võib, on see ikka veel 
parem. kui et ta hoopis nälgima peab. Kas 
pole õige? 

Palju hääli. Õige, härra Dreissiger! 

Dreissiger. Ma olen siis häämeelega 
valmis veel kahesajale kangrule tööd andma. 
Missuguste tingimustega, seletab teile Pfeifer., 
(Tahab minna.) 

I kangrunaine «(astub temale teeleette, 
räägib tõtates, ägades ja pääle käies). Armuline 
härra Dreissiger, ma tahtsin teid väga 
paluda, kui te ehk... mul on kaks korda 
see“ olnud... 

Dreissiger (kärsitult). Rääkige Pfei- 
fer'iga, armas inimene, ma olen siin niikuinii 
palju aega ära raisanud. (Jätab ta.) 

Reimann (astub temale ka tee pääle ette 
pahaselt ja kaebades). Härra Dreissiger, mina 
pean küll tõesti... härra Feifer on mulle. 
Mina olen ometi senini oma töö eest alati 
üksteist ja pool hõbekest saanud... 

Dreissiger (peatab teda). Sääl istub 
ekspedient. Temaga õiendage. See on tema 
asi. 

Kangur Heiber (peatab Dreissiger'i). 
Armuline härra Dreissiger. . (Kogeldes ja 
ruttu pudrates.) Ma tahtsin teid väga paluda, 
kas ma ehk vahest, ta võiks mulle... kas 
härra Feifer ehk võiks mulle... võiks 
mulle... 

Dreissiger. Miste siis tahate? 

Kangur Heiber. Ettesaadud palka, 


mis viimati... ma arvasin . Stise 
Dreissiger. Maei mõista tõesti teie 
juttu. 


Kangur Heiber. Ma olin väga hä- 
das, “sest et... 

Dreissiger. Pfeifer'iasi, Pfeifer'i asi. 
Ma ei või tõesti mitte . . . õiendage asi 
Pfeifer'iga. (Kaob kontori. Palujad vahivad üks- 
teisele abitult otsa. Siis astuvad nad üksteise järele 
õhates kõrvale.) 

Pfeifer — (jälle vastuvõtte-tööle = asudes). 
Noh, Anne, mis sina tood? 

Vana Baumert. Palju siis nüüd töö 
eest maksma hakatakse, härra Feifer? 

Pfeifer. Kanga päältkümme hõbekest. 


Vana Baumert. Kah asi! 
(Liikumine kangrute keskel, sosistamine ja nurin.) 


Eesriie langeb. 

TEINE VAATUS. 


Toakene Wilhelm Ansorge majakes Öökullimäes- 
tikus Kaschbachis. Kitsas, katkisest põrandast kuni 
mustakssuitsenud laeni mitte kuut jalgagi kõrges ruu- 
mis istuvad kaks noort tüdrukut, Emma ja Berta 
Baumert; telgede ees — ema Baumert, kössis 
vanake; voodi istmel poolivoki ees — tema poeg Au- 
gust, 20-aastane, ogar, väikese pää ja keha ja ämbliku- 


“sarnaste pikkade käte ning jalgadega, jalapingil 


istumas, ka pooli ajamas. Kahe väikese, paberiga 
kliisterdatud ja õlenuustikutega pooleldi kinni to- 
pitud ruutudega aknakesest, pahemat kätt seinas, 
tungib nõrk roosakas õhtune valgus. Langeb tüdru- 
kute lahtistele linalakka juustele, nende katmatuile 
kõhnadele õlgadele ja vahakarva peenikesele kaelale, 
jämeda särgi seljavoltidele, milline kehakate, ühes 
lühikese körtsikuga jämedast lõuendist, on neile 
ainsamaks riietuseks. Vanamoori näol, kaelal ja rin- 
nal lehvib laialt soe õhk: nägu kõhn kui luu ja 
nahk, täis kipru ja kortse ning veretu, aukuvajunud 
silmadega, mis villatolmust, suitsust ja tulevalgel 
töötamisest punased ja vesised, — pikk voltides ja 
väljaastunud künnapuudega kael, luitunud rätikute 
ja hilpudega kaetud rind. Osale seinast paremat 

kätt, ahjule, ahjupingile, voodile ning mõnele karjuv- 
värvilisele pühapildile langeb ka veel valgus. Ahju 
kohal hilbud kuivamas, ahju taha on vana kraami 
mahutatud. Ahjupingil vanad potid ja pajad, paberile 
kuivama pandud kartulikoored. — Lae talade vahelt 
ripuvad lõngavihud. Korvikesed poolidega telgede 
kõrval. Tagaseinas madal, lukuta uks. Selle kõr- 
val, seina najal kubu korvikudumisvitsu, kõrval 
mõned katkised kestlid. — Kangastelgede müra, 
soalaadi rütmilised löögid, millest maapind ja sei- 
nad võppuvad, edasi ja tagasi ruttava poolilaeviku 
vihin täidavad tuba. Hulka kostab poolivokkide vu- 
rin nagu suurte metsmesilaste sumin. 


Ema Baumert (kaebliku, väsinudhää- 
lega, kui tüdrukud peatuvad ja kangaste üle kum- 
marduvad.) Kas juba jälle sõlmi peate nop- 
pima? 

Emma (vanem mõlemaist, 22-aastane, kuna 
ta lõnga sõlmib). On ka teistel lõnga nimi! 

Berta (1s-aastane). Nuhtlus on niisu- 
gusega! 

Emma. Kuhuta niikauaks jääb? Ise 
on ometi juba kella üheksast saadik ära. 

Ema Baumert. Seda jah! Kuhu ta 
ometi võis jääda, mis? 

Berta. Ära kartma hakka, ema! 

Ema Baumert. Alati on hirm! 

Emma (koob edasi). 

Berta. Oota, Emma! 

Emma. Mis siis on? 

(C B erta. Nagu oleks keegi tulnud. 
Küllap see on Ansorge, kes 


Fritz (väike, paljasjalgne ja närakais nelja- 
aastane poiss, tuleb nuttes tuppa), Ema, kõht 


- Emma. Oota, Fritzi, oota vähe. Vanaisa 
A tuleb kohe. Ta toob leiba kaasa ja teri ka. 
r Fritz. Kõht on väga tühi, ema! 

Emma. Ma ju ütlesin sulle. Ära ru- 
- mal ole. Ta tuleb kohe. Toob ilusat leiba 
ja kohviteri kaasa. Kui õhtule jätame, võ- 
- tab ema kartulikoored ja knd talutoa juürde, 


i v ° Fritz Kalu vanaisa siis läks? 
Emma. Vabrikandi juurde, tööd ära 


Fritz. Vabrikandi juurde? 

Emma. Ja, ja, Fritzi, härra Disikelgeles i 
juurde, Peterschwaldesse. 

Fritz. Kas ta säält leiba saab? 

Emma. Ja, ja, säält saab raha, ja siis 
ta ostab leiba. 

Fritz. Kasta vanaisale palju raha annab? 
i Emma (ägedalt). Ah, jäta juba järele, 
[ poiss. (Hakkab jälle kuduma, Berta samuti. Varsti 
peatuvad jälle mõlemad.) 

Berta. Mine, August, ja küsi, kas vana 

Ansorge ei võta tuld üles. 
August ja Fritz lähevad. 

Ema Baumert (ülekätt võtva, lapseliku 
hirmuga, pea kiunudes). Ah lapsed, lapsed, ku- 
hu ometi vanamees jääb? 

Berta. Võib olla, astus korraks Hauf- 
fen'i poole sisse. 

Ema Baumert (nuttes). Kui ta aga 
kõrtsi ei läinud! 4 

Emma. Ära nuta, ema, niisugune meie 
isa ei ole. 

Ema Baumert (suurdunud kartusest mee- 


leheitel). No-!..., 10. 4 -, no; ütelge ometi, 
mis siis peab saama? Kui ta nüüd... 
kui ta nüüd koju tuleb... Kui ta kõik 


gob ja midagi kaasa ei too? 0Peotäit 
'eNole majas, ei leivakoorukest . . . 
süsa oleks vaja . . . 

Ära muretse, ema! On kuu- 


toome paar seljatäit. 
a Baumert. Jah, kui agg met- 
savaht tuleb ja teid kinni võtab! 

Ansorge (vana kangur, kondilt suur, kes 
küüru peab tõmbuma, et tuppa pääseda; pistab pää 
ja ülemise poole keha uksest tuppa. Pää ja habe 
sasitud). Mis sääl taheti? 

Berta. Kuite tule üles võtaksite! 

Ansorge (vaikselt nagu haige juures rääki- 
des). On ju alles valge. 

4 Ema Baumert. Nüüd lased sa meid 
/ "ka veel pimedas istuda. : 

- Ansorge. Pean ka vaatama, kuidas 
omaga välja tulen. (Lahkub.) 

Berta. Vaata nüüd, kui kitsi ta on. 

E mma. Nüüd istu ja oota, kuna temal 
paras aeg! 

Emand Heinrich (tuleb. Kolmekümne- 
aastane, last südame all kandev. Tema väsinud 
näolt räägib piinav mure ja kartlik põnevus). 
Tere õhtust ka! 

Ema Baumert. Noh, Heinrichen, 

- mis siis sinuga on? - on tema 
Emand Heinrich (kes lonkab). "Astu- 4 
sin klaasitüki otsa. a d 


n Mäd 
Berta. Tule, istu. Ma vaatan, ehk saäh % 


“an 


kätte. Ia 
Emand Üelaliid istub, Berta põlvitab, teeb tema i 
jalatallaga tegemist. iil 


Ema Baumert. Kuidas sul siis ko- 
dus läheb, Heinrichen? 
Emand Heinrich (meeleheitel purska- 


mine). Ei lähe, püha tõde, ei lähe enam kuidagi! 
(Võitleb asjata pisaratega, nutab sõnatult.) 

Ema Baumert. Meiesugustele, Hein- 
richen, oleks parem, kui armas Jumal näeks 
ja võtaks meid hoopis ilma päält. 

Emand Heinrich (enesevalitsuse 
kaotanud, prahvatab nuttes). . Lapsed surevad 
mul nälga! Ma-ei tea enam nõu! Tee, 
mis sa tahad, jookse, et pikali jääd. Ma 
olen ju enam surnud kui elus, aga ei ole 
ometi ega tule paremat. Üheksa näljast 
suud; need suuda nüüd täis täita. Millega 
siis, häh? Eile õhtul oli mul tükike leiba, 
sellest ei ulatanud mitte kahele kõige vähe- 
malegi. Kellele pidin ma andma, kellele 
andmata jätma! Kõik karjuvad pääle: mulle, 
emake, mulle . . . Ei, eil Ja see nüüd, 
kus ma ikka veel jalul olen. Mis peab 
saama, kui ma maha jään? Kartulinatukese 
võttis vesi. Meil ei ole vett ega vermet. 

Berta (on klaasikillu kätte saanud ja haava 
pesnud), Ma pean haava nartsuga kinni 
siduma; (Emmale) otsi midagi 

Ema Baumert. Meiega ei ole ka 
lugu parem, Heinrichen. 

Emand Heinrich. Sul on vähe- 
malt tütred. Sul on mees, kes tööd teha 
võib, aga minu oma oli mineva nädala jälle 
pikali, Vintsles ja väänles, et hirmu pä- 
rast ei teadnud, mis teha. Ja kui tal see 

tõbi pääl on käinud, on ta ikka nädala- 


päevad voodis pikali. 


Ema Baumert. Minu oma ei ole 


° ka enam midagi väärt. Hakkab küll pääle, 


aga ei seisa jalul. Temal on rinnus ja rist- 
luudes. Ja lagedad oleme ka kuni pennini. 
Kui ta täna nüüd ei too paar krossi kaasa, 
siis ei tea mina ka, mis saama peab. 


E mma. Võid uskuda, Heinrichen. Meie 
oleme ka niikaugel. Isa pidi Ami kaasa 
võtma. Pidime ära tappa laskma, et midagi 
ometi kord jälle kõhtu saaks. 


Emand Heinrich. Kas teil pole 
järgi jäänud vast peotäitki jahu? 


Ema Baumert. Oh, Heinrichen, 
mitte niigi palju; ei ole peotäit soolagi ma- 
jas! 

Emand Heinrich. ,Siis ma küll 
ei tea! (Tõuseb üles, jääb seisma, mõtleb.) — 
Siis ma tõesti ei tea! — Siis ma ennast 
aidata ei oska. (Vihas ja hirmul hüüdes.) Ma 
oleksin ju rahul, kui seasöökigi kätte saaks! 
— Aga tühjade kätega ma koju minna ei 
tohi. Seda ma kuidagi ei või. Siis andku 
mulle Jumal andeks. Siis ma teist nõu 


enam ei tea. (Lornkab, pahemale kannale ainult 
toetudes, toast välja.) 

Ema Baumert (hüüab temale hoiatades 
järele). Heinrichen, Heinrichen! ära vahest 
mõnd rumalust tee. 

Berta: Ega see enesele otsa tee. Ära 
seda karda. 

Emma. Niisugune häda on tal ju alati. 
(Istub jälle kanga ette ja koob mõne sekundi.) 

August (põleva küünlaga valgustab isale teed, 
kes lõngavihtide seljatäiega tuleb). 

Ema Baumert. Oh Jessuke, Jessuke, 
mees, kuhu sa ometi nii kauaks jäid!? 

Vana Baumert. No ära kohe ham- 
musta. Las ma enne vähe lõõtsutan. Vaata 
parem, kelle ma kaasa tõin. 

Moritz Jäger (tuleb küürus uksest sisse. 
Tubli, paraja pikkusega, punapõseline soldat, hu- 
sarimüts viltu kuklas, terved riided, puhas kraeta 
särk. Teretab soldati kombel). Tere õhtut, 
ema Baumert! 


Ema Baumert. No näe, no näe, oled | 
ka jälle tagasi? Ei ole meid veel unustanud. 
Istu siis ka. Tule siia, istu. 

Emma (puutooli põllega pühkides ja lähemale 
lükates). Tereõhtut, Moritz! Tahad ka jälle 
kord näha, kuidas vaeserahva käsi käib? 

Jäger. No ütle lugu, Emma! Ei tahtnud 
uskudagi. Sul on ju poeg, kellest varsti 

soldat võib saada. Kus sa siis selle omale 
muretsesid? 

Berta (on isa kaasatoodud toiduained vastu 
võtnud, liha pannile pannud ja ahju lükanud, kuna 
August tuld alla teeb). Sa tundsid ju kangur 
Fingerit? 

Ema Baumert. Ta oli siin meil kor- 
teris. Pidi ikka ära võtma, aga oli ise juba 
rinnust nõrk. Või ma tüdrukut küllalt ei 
keelanud. Kas ta kuulas? Nüüd on poiss 
ammu surnud, tüdruk vaadaku, kuidas poja 
üles kasvatab. No ütle ka, Moritz, kuidas 
sul siis väeteenistuses läks? 

VanaBaumert. Ole nüüd päris vakka, 
ema, selle jaoks on leib kasvanud ; see nae- 
rab meid kõiki veel välja; sei on riided 
kaasas nagu mõnel vürstil ja hõbesilinderuur 
ja kümme taalrit sularaha veel pääle selle. 

Jäger (laialt istudes, näol suurustelev tiiva- 
ripsulööja-ilme). Ei või kaevata. Mul ei läinud 
halvasti sõjaväes. 

Vana Baumert. Olevat rittmeistri 
juures käigupoiss olnud. Kuula aga, kuidas 
ta räägib, päris suurte isandate moodi. 

Jäger. OPeenelt *rääkimine on mulle 
külge harinenud, et enam teisiti ei saagi. 


Ema Baumert. Ei, ei, no ütle ometi! 
Sihuke tühipaljas kui ta oli ja nüüd raha- 

mees päälegi. Sind ei võinud ju kunagi 
millegi mõistliku pääle tarvitada; sust ei 
saanud ju lõngavihi viitsipuult mahakeri- 
jatki. — Ikka lävest välja, hiirelõkse ja 
linnupaelu üles seadma, see oli sulle arm- 
sam. Kas pole tõsi? 


Jäger. Tõsi küll, ema Baumert. Ma 


ei püüdnud üksi varblasi, vaid ka pääsukesi. 

Emma. Ja meie võisime hoiatada: 
pääsukesed on kihvtised. 

Jäger. See on mulle ükskõik. Kui- 
das siis teie käsi käinud on, ema Baumert? 

Ema Baumert. Oh Jessuke, jah, 
väga ja väga viletsalt viimasel neljal aastal. 
Mul on, näe, jooksja. Vaata ainult mu 
sõrmi. Ma ei tea, kas lendva on läbi löönud 
või mis. Olen nüüd nii viletsake. Ei saa 
liigetki liigutada. Ükski inimene ei usu, mis 
valu ma kannatan. 

Vana Baumert. Temaga on lugu 
küll päris paha. Ega ta kaua enam virise. 

Berta. Hommikul pane riidesse ja 
õhtul võta lahti. Sööda teist nagu väikest 
last. 

Ema Baumert — (ikka hädise, nutuse 
häälega). Pean ennast eest ja takka teenida 
laskma. Ma olen enam kui haige. Olen 
koormaks. Kuidas ei ole ma juba armsat 

Jumalat palunud, et ometi mu ära kutsuks. 
Oh Jeesus, Jeesus, minuga on lugu liiga 
paha. Ma, ei tea ju sugugi... inimesed 
võiksid arvata... aga ma olen ometi lap- 
sepõlvest pääle tööga harjunud. Mina 
jõudsin ju ometi küllalt tööd teha ja nüüd 
korraga — (katsub asjata üles tõusta) — ei 
saa ja ei saa. Mul on ju hää mees ja 
hääd lapsed, aga kui ma seda pean päält 
vaatama ...! Kuis näevad mu —- tütred 
välja?! Veretilka ei ole pea enam ihus. 
Ja põsed valged nagu palakad. Muudkui 
talla ikka neid kangaspuid, kas sihuke 
tüdruk jõuab või mitte. Mis neil oma 
elust ka on? Aasta otsa ei saa kanga eest 
maha. Ja ometi ei jõua paari riidehilpugi 
kokku korjata, et end katta ja kord inimeste 
hulka minna, või kiriku, või kord paremat 
pala suhu saada. Mida nägu nad on — 
ja ise noored tütarlapsed, 15- ja 20-aastased. 

Berta (ahju suu ees). Juba jälle hakkab 
suitsu tuppa ajama. 

Vana Baumert. Vaata jah, suitsu 
ka veel. No öelgu kes mõistab, kust siia 
peab muudatust tulema? Langeb Jumala 
eest varsti kokku, see ahi ikka. Ja meie 
— vaata päält ja neela nõge. Me kõik 
köhime ja läkatame, nii üks kui teine. Kes 

köhib, see köhib, ja kui sees segamini 


ajab ja kõik sisikond kaasa tuleb, kes 
inimesehing selle järele ikkagi küsib. 

Jäger. See on ometi Ansorge asi, ta 
peab ometi ahju ära parandama. 

Berta. See juba oskab ainult otsa 
vahtida. Tema jörab juba isegi enam kui 
vaja. js - 

Ema Baumert. Sellele oleme ka 
juba ristiks. 

Vana Baumert. Kuime veel jonnima 
hakkame, lendame välja. Ta ei ole ka 
enam pool aastat üüriraha näinud. 

E ma Baumert. Nihuke jõukas mees 
võiks nüüd küll sõbralikum olla, 


Vana Baumert. Tal pole ka midagi 
enam. Tal läheb ka küllalt pahasti, kui 
ta ka oma hädaga ei uhkelda. 

Ema Baumert. Tai on ometi oma 
maja. 

Vana Baumert. Ah, ema, mis sa 
räägid. Majast ei ole enam pilbast ka 
tema oma. 

Jäger (on lühikese piibu kirjude tuttudega 
ja viinapudeli taskust võtnud). See ei või siin 
nõnda enam kaua edasi minna. Ma olen 
kui imet vaadanud, kuidas siin ümberkaudu 

inimestega lood on. Linnas elavad ju koerad 
ka palju paremini kui teie siin. 

Vana Baumert (erutatult). Tõsi, tõsi 
jah! Sina tead seda ka!? Ja ütled sõna, 
siis kuuled ainult: ajad on halvad. 

Ansorge (tuleb savist supipotikene ühes, 
pooleli kestel teises käes). Tere tulemast, Moritz! 
Oled ka jälle tagasi? 

Jäger. Aitäh, isa Ansorge! 

Ansorge 0 (oma potti ahju lükates), No 
ütle lugu: Sa näed ju pea välja nagu mõni 
krahv. 

Vana Baumert. Näita ometi oma 
uuri ka. On uue ülikonna ka kaasa 
toonud ja 10 taalrit sularaha. 

- Ansorge (pääd raputades) No ja, ja! 
— No ega ei! 

Emma (kartulikooredkotikesesisse puistates). 
Ma viin koored ära, võib olla ulatub tilga 
piima jaoks. (Lahkub.) 

Jäger (kuna kõik põnevuse ja imestusega 
teda silmitsevad). Ennegi ütelge ise, kui sageli 
ei ole te küll mulle põrgu palavaks kütnud. 
Küll nad sind koolitavad, oli iga kolmas 
ütlus, oota aga ära, kui soldatiks võetakse. 
Noh nüüd, näete, on mul hästi läinud. Pool 
aastat ja mul olid nööbid käes. Sõna peab 
kuulma, see on pääasi. No ma olin ka nobe., 

Vahtmeistril puhastasin saapad, kammisin 
hobust, jooksin õlle järele. Ja, muidu, minu 
kraam see pidi mul hiilgama. Ma olin esi- 

mene tallis, esimene kokkukutsel, esimene 
sadulas; ja kui käsk anti — marss, marss! 
Tuline kahuritoru, välk ja pauk ja issanda 
heldus!! Ja valvel olin ma kui jahipeni. 
Ma mõtlesin muudkui ikka: siin ei aita, 
siin pead seda uskuma; ja nii võtsin ma 
meeled kokku, ja siis asi läks. Nõnda siis 
tuli ka nii, et rittmeister roodu ees ütles: 
see on husar nagu ta olema peab. (Vaikus. 
Süütab piipu.) 

Ansorge (pääd raputades). Sul on nii 
siis õnne olnud?! No ja, ja! — No ega ei! 
(Istub põrandale, koob põlvede vahel oma kestlit.) k 

Vana Baumert. Siis tahame loota, 
et meile ka oma õnne kaasa tood. — Nüüd 
peame vist küll korraks kaasa jooma? 

Jäger. No mõistagi, isa Baumert; ja 
kui lõpeb, toome veel. Lööb raha lauda. 

Ansorge (agara irvitamisega). Oi, oi, näe, 
siin elatakse ju kui... sääl säriseb praad, 
siin on pudel viina, — joob pudelist — ter- 
viseks, Moritz! No ja, ja! — No ega ei! 
(Pudel hakkab ringi käima.) 

- Vana Baumert. Kas meil ei võiks 
kõigil, vähemalt kallistel aegadel, palake 

liha tulel olla, selle asemel, et aasta aasta 
ja päev päeva kõrval teda nähagi ei saa? 
— Nii aga peab ootama, kuni jälle kord 
hulgus koerakene tuleb ja su juurde pea- 
tuma jääb, nagu see siin nelja nädala eest; 
ja sedagi ei juhtu elus sagedasti. 

Ansorge. Kas Ami ära tappa lasksid? 

Baumert. Parem, kui et ta nälga oleks 
kärvanud ... 

Ansorge. No ja, ja! — No ega ei 

Ema Baumert. Ja oli nii valvas, kena 
koerakene! 

Jäger Kas teie siin ümberkaudu ikka 
veel maiad olete koeraliha pääle? 

Vana Baumert. Oh Jeesus, Jeesus, 
kui meil sedagi küllalt saada oleks! 

Ema Baumert. No ja, ja, palake 
liha on ikka väga hää. 

Vana Baumert. Kas su keel enam 
lugu ei pea seesugusest roast? No jää 
aga siia elama, küll tuleb. lugupidamine 
tagasi. 

Ansorge (nuusutades). No ja, ja — no ega 
ei, küllap ta hää maitseb — juba see ma- 
gus lõhn. 

Vana Baumert (nuusutades). Selge ka- 
neel, peab küll ütlema. 

Ansorge. No ütle õige oma sõna, 
Moritz, Sina ometi tead, kuidas ilmas ela- 
takse. Kas läheb siin kord kangrute elu 
ka teisemaks või ei? 

Jäger. Tahaks ometi loota. 

Ansorge. Meie ei ela ega sure siin 
üleval. Meie käsi käib kahjuks pahasti, võid / 
uskuda. Paned küll vastu viimse veretilgani. 
" Lõpuks pead ometi alla andma. Häda sööb 
sul katuse pää päält ja pinna jalgade alt. 
Ennem, kui veel telgede ees tööd'teha või- 
sin, lõin ennast ikka veel kuidagi läbi, ol- 
gugi mure ja hädaga. Tänapäev ei anta 
mulle enam jupikestki tööd, ju aasta-otsa. 
Korvipunumisega on ometi nii, et vaevalt 
hinge sees hoiad. Punu kuni hilja ööni ja 
kui voodi langed, mis sa siis ikka teeninud 
oled. — Sinul on ometi haridust, no ütle 
ise. Kas võib sel kallil ajal keegi omaga 
läbi saada? Kolm taalrit viska välja maja- 
maksudeks, üks taaler maarenti, kolm taal- 
rit majavõla intressi. Neliteistkümmend taal- 
rit ma aastas kokku teeningi. Jääb mulle 
terve aasta jaoks seitse taalrit. Sellega nüüd 
keeda, küpseta, küta, muretse riided, kän- 
gitse, paika ja kohenda ennast ja maja ja 
mis muu kõik veel! — On see siis ime, . 
kui enam intressi maksa ei jõua?! t 

Vana Baumert. Peaks minema keegi 
Berliini, peaks kuningaga rääkima, kuidas 
meie asi on. 

Jäger. Niigi palju see ei aita, isa Bau- 
mert. Sellest on juba küllalt ajalehtedes 
räägitud. Aga rikkad, need käänavad asja 
nii ... need kuraditavad kõige paremad 
ristiinimesed üle. 

Vana Baumert (pääd raputades). Et 
neil sääl Berliinis seda nuhki ka sugugi ei 
ole ! 

Ansorge. Ütle sina, Moritz, kuidas see 
võimalik on? Kas selle vastu seadust sugugi 
ei ole? Kui nüüd lõhu tööd teha, et nahk 
käte päält maas ja ei saa ometi võla int- 
ressi ära maksta. — Kas võib talumees mu 
maja ära võtta? Talumees ta küll on, see 
tahab oma kätte. Ma ei mõista mõtelda, mis 
sellest peab saama? — Kui nüüd mina pean 
majakesest välja minema . . . (pisaraid nee- 
lates.) Siin olen ma sündinud, siin on mu 
isa telgede ees istunud, enam kui 40 aas- 
tat, Kui sagedasti ei ütelnud isa emale: 
Ema, kui mina kord lõpen, majakene pea 
kinni. Selle olen ma omale kätte võitnud, 
siin tähendab iga nael seinas läbivalvatud 
ööd ja iga palk aasta otsa kuiva leiba. Siis 
peaks ometi arvama, et... 

Jäger. Need võtavad inimeselt viimse, 
seda nad teevad. 

Ansorge. No ja, ja! — No ega ei! 
Läheb aga asi niikaugele, oleks mulle juba 
armsam, ennem kandku nad mind välja 
kui vanul päevil ise peaksid minema. See 
natuke suremist! Mu isa suri ka häämeelega 
küllalt, — Kui juba viimast vaakus, hakkas 
tal natuke hirm. Kui mina aga tema juurde 
voodi ronisin, jäi ta ka jälle vagusamaks. 
— Kui mõtelda, siis olin 14-aastane poisike. 
Olin väsinud ja jäin muudkui magama 
haige juures, — ma ei osanud paremini — 
ja kui üles ärkasin, oli ta juba külm. 


Ema Baumert (vaikuse järel). Berta, 


võta Ansorge supp ahjust välja. 

Berta. Sööge, isa Ansorge. 

Ansorge (nuttes süües). No ega ei! — 
No ja, ja! 

Vana Baumert on hakanud panni 
päält liha sööma. 

Ema Baumert. No, isa, sa võid ometi 
kannatada. Lase Berta paneb korralikult 
lauale. 


Vana Baumert (süües). Kahe aasta 
eest olin viimati armulaual. Kohe selle järel 
müüsin Kirikukuue maha. Selle eest ost- 

sime tüki vägevat. Sest ajast ei ole 
enam liha mu suhu saanud, kuni täna 
õhtuni. 

Jäger. Mislihasiis meile vaja ongi, meie 
eest söövad seda vabrikandid. Need tam- 
muvad rasvas kuni kaelani. Kes ei usu, 
mingu vaatama Bielausse ja Peterschwal- 
desse. Sääl näed imet. Ikka üks vabrikan- 
diloss teise järele, üks palee teise taga. Peegli- 
klaasist akendega, tornidega ja raudaedadega. 
Ei, ei, sääl ei tea keegi halbadest aegadest. 
Sääl piisab prae ja küpsiste, tõldade ja ka- 
leskate, kuvernantede ja ei tea veel kõik 
mille jaoks. Neil kõdistavad kaerad kõhus! 
Need ei tea, mis ära teha rikkuse, ülbuse 
pärast. 

Ansorge. Vanasti oli koguni teine asi. 
Siis lasksid vabrikandid kangruid kah elada. 
Täna löövad nad kõik ise läbi. See tuleb 
aga sellest, ütlen ma: kõrgem seisus ei usu 
enam Jumalat ega kedagi kuradit ka mitte. 
Need ei tea midagi käskudest ega nuhtlus- 
test. Sellepärast varastavad nad meilt vii- 
mase leivapala ja nõrgendavad ja õõnestavad 
meie toidunatukest kuida aga saavad. Neilt 
kõik see õnnetus tuleb, Kui meie vabri- 
kandid oleksid hääd inimesed, siis ei oleks 
ka meil ühti seda nälga. 

Jäger. Nüüd pange kord tähele, ma 
loen'teile korraks ette midagi ilusat. (Tõmbab 
mõned paberilehed taskust) Ennegi, August, 
mine, jookse, too veel pudel. No, August, 
sa ju aina naerad ühtelugu. 

Ema B.aumert. Mina ei tea, mis 
selle poisiga on, sel läheb ühtelugu hästi. 
Naerab aga, tulgu mis tahes. No, vadi, vadi. 
(August tühja pudeliga ära) No vana, sa näid 
teadvat, mis hää maitseb? 

Vana Baumert (on söögist ja joogist 
uut julgust saanud.) Moritz, sina oled meie mees. 
Sa oskad lugeda ja kirjutada. Sa tead, 
kuidas kangrute asi seisab. Sul on vaeste 
inimeste jaoks südant. Sa pead selle meie 
asja oma kätte võtma. 

Jäger. Kui rohkem ei nõuta? Ma selle 
järele ei küsiks! siin meie vabrikandinäru- 
dele, neile mängiksin ma häämeelega kord 
ühe loo. Ma ei hooliks sellest midagt. 
Mina olen leplik poiss, aga kui ma kord 
kurjaks ja vihaseks saan, võtan ma Dreis- 
siger'i ühte ja Dittrich'i teise pihku ja pok- 
sin neil pääd kokku, et neil tuld silmist 
särtsub. — Kui mina ja teie saaksime 
sellega toime, et me kokku hoiaksime, võik- 
sime me vabrikantidele sihukese tüki teha .. 
Siis ei oleks meil selle juurde ei kuningat 

ega valitsust vaja, vaid võiksime lihtsalt 
öelda: me tahame seda ja seda, nii ja nii, 
ja siis vilistab siin varsti kõik teisest torust. 
Kui need ka näevad, et meil on üdi, on 
nad varsti kükakil. Neid palvevendi ma 
tunnen. Need on arad lurjused. 

Ema Baumert. See on ikka õige 
küll. Mina ei ole tõesti halb. Mina olen 
ikka see olnud, kes ütles, rikkad peavad ka 
olema. Aga kui asi nõnda tuleb . .. 

Jäger. Minu pärast võiks neid kõiki 
kurat võtta, mul neist kahju ei oleks. 

Berta, Kus siis isa on! (Vana Baumert 
on tasakesi ära hiilinud.) 

Ema Baumert. Ei og 
ta läks. 

Berta. Võib olla, et ta liha enam ei 
kannata? 


Ema Baumert 0 (ärevalt nuttes), No 
näete nüüd! Nüüd näete! Eiseisa enam 
sees, hää toidunatuke, peab selle jälle ene- 
sest andma. 

Vana Baumert (tuleb viha pärast nuttes). 
Ei, eil Minu lugu on varsti lauldud. 
Minuga on nad varsti niikaugel! Oled 
kord parema suutäie jaole saanud, ei sei- 
sagi sul enam sees! (Istub nuttes ahjupingile.) 

Jäger (äkkivihaseks saades, kirglikult). Ja 
selle juures on meil ometi ametnikke, mitte 
kaugel siit, kellel aasta otsa muud teha ei 
ole, kui Jumalalt päevi varastada. Need 
tahavad tõendada: kangrud võiksid hästi 
omaga välja tulla, nad olevat ainult laisad. 

Ansorge. Need ei ole inimesed. Need 
on midagi muud. 

Jäger. No laske aga olla, üks sai juba 
oma jao. Mina ja punane Bäcker, me näi- 
tasime talle; kõige viimati, kui ära läksime, 
laulsime veel seda laulu. 

Ansorge. Oh Jeesus, Jeesus, kas see 
see laul on? 

Jäger. Ja, ja, siin ta mul on. 

Ansorge. See on see Dreissicher'i-laul 
või kuidas? 

Jäger. Ma loen kohe ette. 

Ema Baumert. Kessellelaulu siis tegi? 

Jäger. Seda ei tea keegi inimene. 
No kuulge aga. (Loeb, koolipoisiliselt veerides, 


halvasti toonitades, aga kõva tundmusega. Kõik 
kõlab välja: meeleheide, valu, viha, kättemaksuiha.) 


Üks kuri kohus on meil siin, 
Kes sellega ei tõtta, 
Et hakkaks otsust tegema, 
Meilt ruttu elu võtta. 


52 


sassi lk (A a tala “Ji NN 


Ses piinakambris vaevataks”, 
Meid surnuks pikkamisi, 
Kes kuuleb meie hädahäält, 
Ja ohkeid valulisi! 


Vana Baumert (on laulu sõnadest ta- 
batud ja põhjani vapustatud, mitu korda ennast 
vaevaga vahele rääkimast pidada suutnud. Nüüd 
läheb kõik temaga läbi: välja pursates, nuttes ja 
naerdes läbisegi oma naisele): Siin piinakamb- 
ris vaevataks* meid surnuks pikkamisi! 
kes sedaon kirjutanud, ütleb tõtt! seda pead 
sa, ema, tunnistama. . . Kuidas seal seisab? 
Kes kuuleb meie. . . 


Jäger. . . . hädahäält. Ja ohkeid va- 
lulisi! 

Vana Baumert. Sina tead, mis meie 
päev päeva kõrval kokku õhkame, oleme 
me püsti või pikali. 

Jäger (kuna Ansorge töö seisma on jätnud 
ja sügavalt põrutatult ning kössi langenult istub, 


ema Baumert ja Berta ühtelugu silmi pühivad, loeb 
edasi): 


On Dreissiger'id timukad 
Neil sulaseid on palju, 
Nad kõik on vahvad nülgima 
Ja kõvad nagu kalju! 


Te kelmid kõik, te saatanad. . . 

Baumert (viha pärast värisedes, põrandat 
tampides): ja saatanad! 
Jäger (loeb). 
Miks põrgus te ei asu? 
Te rüüpate vaid vaeste verd. 
Teil needmine on tasu! 


Ansorge. No ja, ja, on ju ka need- 
mise väärt! 

Baumert (käsi rusikas ähvardades). ,,Te 
rüüpate vaid vaeste verd!“ 

Jäger (loeb): 


Ei aita palved, kaebused, 
Ei nutt ka valuline. 
»Ei passi teil, siis — kasige! 
Teid ootab nälgimine!“ 

Vana Baumert. Kuidas sääl seisis? 
»Ei aita palved, kaebused?“ Iga sõna... 
iga sõna .. . see on kõik nii tõsi kui piib- 
lis. ,Ei aita palved, kaebused, ei nutt ka... 

Ansorge. No ja, ja! — No ega ei! 
See ju midagi ei aita. 

Jäger (loeb). 

Nüüd mõelge seda viletsust 
Ja inimeste häda: 
Ei majas leivapalukest — 
Mis ütleb vaeste süda?! 

Haa, halastus! See tunne on 
Teil, inimsööjad, tume, 
Ja teie püüd ja siht, see on — 
Me nahk ja viimne hame! t 


Vana Baumert (kargab üles, kaasa kis- 
tud, marus). Nahk ja viimne hame. Kõik 
õige. Nahk ja hame! Siin seisan ma, 
Robert Baumert, Kaschbachi kangur. Kes 
võib ette astuda ja ütelda. . . Ma olen olnud 
hoolas inimene eluaeg, nüüd vaadake mind! 
Mis olen maselle eest saanud? Kuidas näen 
ma välja? Mis nad on teinud minust? ,, Siin 
piinakambris vaevataks'* mind surnuks pik- 
kamisi.“ (Sirutab käed välja.) Sähke, katsuge, 
nahk ja kondid. ,,Te kelmid kõik, te saa- 
tanad!“ (Langeb nuttes istmele kössi.) 

Ansorge (viskab kestli nurka, tõuseb püsti, 
värisedes), See peab teiseks saama, nüüd 
jalamaid. Me ei kannata seda enam. Me 
ei kannata seda enam, tulgu mis tuleb! 


Eesriie langeb. 

KOLMAS VAATUS. 


Külakõrts Peterswaldaus, suur ruum, mille palklage 
keskel puusammas kannab; selle ümber laud. Sam- 
bast paremat kätt tagaseinas väike uks. Tema läbi 
võib õue näha, kus vaadid ja pruuliriistad. Sees, 
paremat kätt uksest, lett: puust mehekõrgune vahe- 
sein lahtritega jooginõude jaoks; selle taga seina- 
kapp napsipudelite reaga: leti ja kapi vahel kõrts- 
miku istekoht. Leti lähedal kirju vaibaga kaetud 
laud; selle kohal ilus lamp, toolid ümberringi. Mitte 
kaugel paremat kätt seinas uks päälkirjaga ,, Veini- 
tuba“. Veel eespool paremat kätt tiksub kell va- 
nas kapis. Pahemat kätt välisuksest, tagaseina ääres, 
laud pudelite ja klaasidega, nurgas suur pottahi. 
Paremat kätt külgseinast kolm väikest akent, nende 
all pikk pink ja iga akna kohal suur puulaud. 
Laudade laiade väliskülgede ees seisavad tugipingid, 
vastaskülgede ees puutoolid. Suur ruum on sini- 
seks lubjatud, seinad plakatitega ja kirjude pilti- 
dega ning õlivärvi-trükkidega kaetud, nende hulgas 
Friedrich Wilhelm [V näopilt. 

Trahtersnik Welzel, hääsüdameline, ke- 
hakas mees, 50 a. vana, laseb letilaua taga vaadist 
õlut. Tema naine triigib ahju kõrval. Ta on 
tugev, puhtalt riietatud 35-aastane naine. Anna 

W elzel, 17-aastane ilus tüdruk, toredate lina- 
lakk-punaste juustega, kenasti riides, istub näpu- 
tööga kaetud laua juures. Pilguks tõstab ta pää 
üles ja kuulatab: eemalt kostub koolilaste kaeblik 
haualaul. Meister Wiegand, laudsepp, is- 
tub sellesama laua ääres, õlu ees; mees, kellest mär- 
gata, et teab, kuidas peab ilmas elama, kui eesmär- 
gile tahad jõuda, nimelt: pead olema kaval, kärmes 
ja hoolimatu. Reisija sambalaua ääres närib 
hoolega saksa beefsteak'i. Ta on keskmiselt suur, 
toidetud ja joodetud, hääs tujus, elav ja häbematu. 
Ülevalpidamine moodis. Ta kõrval toolidel lebavad 
ta reisiasjad, tasku, mustrikohver, vihmavari, palitu 
ja plüüšvaip. 


W'elzel (reisijale õlut viies, Wiegand'ile). 
Täna on ju Peterschwaldes kurat lahti. 

Wiegand —(käreda, pasundava häälega). 
Noh, eks ole Dreissicher'i juures töö vastu- 
võtmise päev. 

Proua Welzel. Muidu aga ei olnud 
niisugusel päeval sugugi nii kihav. 

Wiegand. See võib vast olla nende 
kahesaja uue kangru pärast, kellele nüüd 
ka tööd tahetakse anda. 

Proua Welzel (ikka triikides). Ja, ja, 
see vist on nii. Kui ta kahtsada tahab, 
tuleb neid küll kuussada. Meil on ju seda 
sorti küllalt. 


Wiegand. Oh Jeesus, Jeesus, neid 
jätkub. Ja kui neil ka halvasti läheb, välja 


57 


nad ei sure. Need soetavad rohkem lapsi 
ilma kui tarvitada võime. (Laul tuleb silma- 
pilguks enam kuuldavale.) Juurde tulevad ka 
veel matused! Surnud on kangur Fabich. 

W'elzel. See pidas vastu kaua küllalt. 
See uitis juba enam aastat ümber kui sur- 
mavari. 

Wiegand. Võid uskuda, Welzel, sihuke 
pisike puusärgike, mihukest ma veel eluil- 
mas pole kokku naelutanud. Oli see aga 
korjus, mitte üheksakümmend naelagi raske. 


Reisija (sööb). Kuid mina ei mõista... 
kuhu ka vaatad, sääl loed aina hirmulu- 
gusid kangrute vaesusest, nõnda et arva- 
misele tuled, siin on terveni kolmveerand 
inimesi juba nälga kärvanud. Ja kui siis 
niisugust matust näed! Ma sõitsin praegu 
parajasti külast läbi: pasunakoor, kooliõpe- 
taja, koolilapsed — Issand, maetakse nagu 
Hiina keisrit. Ja, kui inimesed veel seda 
kõike maksta jõuavad ...! (Joob õlut, kui 
klaasi käest pannud, äkki kergatsi kombel.) Kas 
pole tõsi, preili? Eks ole mul õigus? 

Anna (naeratab häbelikult, tikib edasi). 

Reisija. Vist hommikukingad papale? 

W'elzel1. Ei mina niisuguseid asju jalga 
tõmba. 

Reisija. Noh, kuulge ometi! Poole 
oma varandusest annaksin ma, kui need 
mulle oleksid. 

Proua Welzel. Niisuguseist asjust 
temal arusaamist ei ole. 

Wiegand (kui ta mitu korda köhatanud, 
tooli nihutanud ja kõnelemiseks hoogu võtnud). 
Härrad rääkisid matustest. No ütelge ometi, 
noor proua, eks ole see kõigest väike ma- 
tus? 

Reisija. Ja, siis küsin mina aga... 
See peab ometi pöörast viisi raha maksma. 
Kust inimesed selle raha välja võtavad? 

Wiegand. Te vabandate lahkesti, mu 
härra, see on Siinse vaesema rahva juures 
niisugune lollus. Kui tohib öelda, nad teevad 
omale seesuguse ülepiiri ettekujutuse aukar- 
tusest ja kohusetundlikkusest õndsalt lah- 
kunu järelejääjate vastu. Kui on surnu veel 
koguni isa või ema, siis on niisugune eba- 
usk, mis veel viimse kokku kraabib, ja 
kus lastel jõudu ei jätku, seal laenatakse lä- 
hema rikka käest. Ja siis tõusevad võlad kõr- 
vuni; kõrgeauline õpetaja, köster ja kes kõik 
veel, siis see söötmine ja jootmine ja muu asi. 
Ei, ei, ma küll kiidan lapselikku aukartust 
vanemate vastu, aga mitte, etleinajaid terve 
eluaeg kohustused koormavad. 

Reisija. Aga lubage, sääl peaks ometi 
õpetaja inimestele asja selgeks tegema. 

Wiegand. Te vabandate lahkesti, mu 
härra, ma pean siin kostma, et igal vähe- 
malgi kogudusel on oma jumalakoda ja oma 
aulik hingekarjane üleval pidada. Niisugusel 
suurel matusepühal, sääl on kõrgel kiriku- 
ülemusel oma ilus kasusaamine. Mida arvu- 
rikkamalt nihuke haudapanemine ette tuleb, 
seda avaramini voolavad maksud. Kes siin- 
seid töötavaid olusid tunneb, võib mõõduka 
kindlusega tõendada: härrad vaimulikud 
sallivad ainult vastumeelt vaikseid matuseid. 

Hornig (tuleb. Väike, o-säärtega vanamees, 
veersekk üle õla, ta on kaltsukorjaja). Tere lõu=- 
nat ka! Paluksin ühe prostoi. Noh, noor 
proua, on teil midagi nartsude poolest? 
Preili Anna! Mul on väljas vankris ilusad 
juuksepaelad, särgipaelad, sukapaelad, ilusad 
nööpnõelad, juuksenõelad, haagid ja aasad. 
Kõik annan paari nartsu eest. (Teisel toonil.) 
Nartsudest tehakse ilus valge paberikene, 
ja siis kirjutab peigmees selle pääle ilusa 
kirjakese. 

Anna. Tänan väga, minaei tahagi peig- 
meest, 

Proua Welzel (polti vahetades). On see 
aga tüdruk: Meheleminekust eitahatateadagi, 

Reisija (kargab üles, nähtavasti rõõmsalt ül- 
latatud, astub kaetud laua juurde ja pakub Annale 
kätt). See on mõistlik, preili, tehke nagu 
mina. Topp! Andke käsi. Jääme mõlemad 
vallalisteks. 

Anna (punane nagu vähk, annab käe). No 
teie oletegi ometi juba abielumees. 

Reisija. Jumal hoidku, teen ainult 
nõnda. Te mõtlete küll, et ma sõrmust 
kannan? Selle olen ma ainult sõrme pist- 
nud, et kaitsta oma avatlevat isikut ebapu- 
haste kallalekippumiste eest. Teist ma seda 
ei karda. (Pistab sõrmuse tasku.) Ütelge — 
ometi, preili, kas te kunagi mitte veidike- 
negi mehele minna ei taha? 

A nna (pead raputades). Ei! 

Proua Welzel. See jääb teil vanaks 
tüdrukuks, olgu siis, et tuleks midagi väga 
haruldast. 

Reisija. No miks ka mitte? Üks Si- 
leesia rikas suurnik kosis oma ema toatüd- 
ruku, rikas vabrikant Dreissiger kosis ka 
trahtersniku tütre. See ei ole poolt nii ilus 
kui teie, preili, ja sõidab nüüd tõllaga. Miks 
ka mitte? (Könnib ennast sirutades ja jalgu err 
gutades.) Jooksin tassi kohvi. 


(Ansorge ja vana Baumerttulevad, kumbki 
lõngakandamiga, istuvad vaikselt ja alandlikult 
Hornig'i juurde, esimese laua äärde pahemat kätt.) 

W elzel. Tere tulemast! Isa Ansorge, 
saab teid ka kord näha?! 

Hornig. Tuled ka korraks välja oma 
suitsupesast ? 

Ansorge 0 (abitult ja näilise kohmetusega). 
Tõin omale jälle kord lõnga. 

Vana Baumert. Ta tahab ka kümne 
hõbekese eest tööd teha. 

Ansorge. Ma poleks seda teinud, aga 
korvikudumisel on ka lõpp. 

Wiegand. Ikka parem kui mitte mi- 
dagi. Ta teeb seda ju ka, et inimestel 
tööd oleks. Ma olen häätuttav Dreissiche- 
r'idega. Mineval nädalal võtsin sääl aknaid 
eest. Siis rääkisime selle üle. Ta teeb seda 
ainult halastusest. 

Ansorge. No ja, ja! — No ega ei! 

Welzel - (kummalegi kangrule napsi viies). 
Noh, ütle aga, Ansorge, millal sa viimati 
habet ajada lasksid? — See härra tahaks 
teada. 

Reisija — (hüüab eemalt). . Aga, härra 
Welzel, seda ma ju ei ütelnud. Härra kan- 
gurmeister torkas mulle silma oma auliku 
väljanägemisega. Niisuguseid hiiglakujusid 
saab harva näha. 

Ansorge (sügab häbelikult pääd). No ja, 
ja! — No ega ei! 

8. MESI 


Reisija. Niisuguseid ürgtugevaid loo- 
duseinimesi on tänapäev harva leida. Kul- 
tuur on meid liiga silinud . . . mind rõõ- 
mustab veel ürgolek. Käharad silmakul- 
mud! Sihuke metsik habe, . 

Hornig. Ennegi vaadake, kallis härra, 
tahan teile midagi öelda: neil inimestel sääl 
ei jätku habemeajaja jaoks ja ammugi ei 
jõua nad habemenuga omale osta. Mis 
kasvab, see kasvab. Välimise inimese pääle 
ei või need teps midagi kulutada. 

Reisija. Aga ma palun teid, armas 
mees, ega siis mina. . . (Tasa Welze''ile.) 
Kas sellele karvasele võib klaas õlut pakkuda? 

Welzel. Hoidku, ta ei võta vastu. Tal 
on omad veidrad vaated. 

Reisija. Noh, siis mitte. Lubate, preili? 
(Istub kaetud laua juurde.) Võin teile ütelda, 
teie tore juus torkas mulle silma juba sisse 
astudes, See tume läige, see pehmus, see 
küllus! (Suudleb nagu võlutult oma sõrmeotsi.) 
Ja see sära... nagu küps nisu. Kui 
te nende juustega Berliini tulete, panete 
kõik kihama. Ausõna, nende juustega võite 
õueringkonda pääseda . . . (Seljakile laskudes 
juukseid vaadates.) Tore, lihtsalt tore! 

Wiegand. Selle tõttu ta ju ongi ilusa 
hüüdnime saanud, 

Reisija. Kuidas teda siis hüütakse? 
Anna (naerab järjest.) Oh, ärge kuulake. 
Hornig. Rebane, eks ole? 


W elzel. Jätke juba järele. Teete mul 
tüdruku veel hoopis ogaraks! Nad on 
temale juba küllalt rumalusi pähe pistnud. 
Täna tahab ta krahvi, homme olgu juba 
vürst. 


Proua Welzel. Ära mul tüdrukut laida, 
mees! Ei ole patt, kui inimene tahab edasi 
saada. Nõnda kui sina mõtled, nõnda ei 
mõtle kõik. See polekski hää, siis ei saaks 
keegi paigast, kõik jääksid istuma. Kui 
Dreissiger'i vanaisa nii oleks mõtelnud, 
oleks ta küll ka vaeseks kangruks jäänud. 
Nüüd on ta kivirikas. Vana Tromtra pol- 
nud ka enamat kui vaene kangur, nüüd 
ta on aadliseisuses päälegi. 

Wiegand. Õige, mis õige. Welzel, 
selles asjas on su abikaasa õigel teel. Sel- 
lele võin ma alla kirjutada. Oleksin mina 
mõtelnud nagu sina, kus oleksid täna minu 
seitse selli? 


Hornig. Sa oskad asjale otsa joosta, 
seda peab sulle kadeduski jätma. Kui kan- 
gur alles kahe jala pääl ümber kargab, teed 
sa temale juba puusärgi valmis, 

Wiegand. Kes tahab ühes minna, 
peab igal ajal valmis olema. 


Hornig. Ja, ja, sina oskad ennast val- 
mis hoida. Sa tead paremini kui ükski 
arst, millal surm mõnd kangrulast viima 
tuleb. 


Wiegand — (vaevalt veel naeratades, äkki 
vihaselt). Ja sina tead paremini kui politsei 
kus kangrute keskel näppajaid leidub, kes 
iga nädala kena natukese kude üle jätta 
oskavad. Sa otsid närusid, aga ei põlga 
ka lõnga, kui ette tuleb. 


Hornig. Ja sinu nisu õitseb surnu- 
aial. Mida enam höövlilaastudele puhkama 
minejaid, seda parem sulle. Kui sa neid 
lastehaudade ridasid näed, patsutad sa oma 
kõhtu ja ütled: tänu taevale, tänavu oli jälle 
hää aasta; pisikesi langes jälle kui põuasi- 
tikaid puude otsast. Võin enesele jälle pu- 
deli nädalas enam lubada. 

Wiegand. Sellepärast pole ma veel 
varguse vastuvõtja. 

Hornig. Muidugi, muidugi, sina nüüd. 
Sina vast teed ainult mõnele rikkale vabri- 
kandile kahekordse arve või tood omale 
Dreissiger'i ehituse juurest paar lauaotsa, 
kui just kuu parajasti ei paista. 

Wiegand (temale selja pöördes). Räägi 
sina kellega tahad, aga mitte minuga. (Äkki 
jälle.) Valenarts! 

Hornig. Surmatisler! 

Wiegand (teistele), Ta võib ka loomi 
kahetada. 

Hornig. Vaata aga ette, ütlen ainult 
sulle, kõiges, muidu teen korraks oma 
märgi. (Wiegand kahvatub.) 

Proua Welzel (oli välja läinud, paneb 
nüüd reisijale kohvitassi ette), Või pean ma 
teile kohvi parem tuppa viima? 

Reisija. Mis te veel ei mõtle. (Imara 
pilguga Anna poole.) Siin tahan ma istuda, 
kuni ma suren. 

Noor metsaülem ja talumees, viimane piitsaga, 
tulevad. 

Mõlemad. Tere! (Jäävad leti ette seisma.) 

Talumees. Kuluks ära paar ingverit. 

Weelzel. Tere tulemast ühtlasi! (Valab 
napsi, klaasid lüüakse kokku.) 

Reisija. Noh, härra metsaülem, tubli 
marss seljataga! 

Metsaülem. Seda küll. Tulen Stein- 
seifferi külast. 

Ija Il vana kangur tulevad, istuvad Ansorge', 
Baumert'i ja Hornig'i juurde. 

Reisija. ' Vabandage, te olete krahv 
Hochheim'i metsaülem? 

Metsaülem. Krahv Kailsch'i. 

Reisija. Muidugi, muidugi, seda ma 
tahtsingi ütelda. Siin on häda nende pal- 
jude krahvide ja parunite ning vabahär- 
radega. Olgu hiigla mälu. Milleks teil kir- 
ves kaasas on, härra metsaülem? 

Metsaülem. Selle olen ma puuvar- 
galt ära võtnud. 

Vana Baumert. Meie härrased on 
paari puuhalu asjus väga valjud. 

Reisija. No lubage, see ei lähe ka 
mitte. Kui igaüks võtma hakkaks . .. 

Vana Baumert. Kui lubatakse ütelda, 
siis on lugu nagu suurte ja väikeste varas- 
tega igalpool; siin on mõned, kes suurel 
viisil puudega kauplevad ja varastatud puu- 
dest rikkaks lähevad. Kui aga vaene kan- 
a SSE 

Esimene vana kangur 0(Baumert'i 
kõnet katkestades.) Meie ei tohi raokestki 
võtta, aga härrased, need «panevad seda 
tragimalt käed külge ja tõmbavad meil naha 
üle kõrvade. Sääl on õiendada kaitsemak- 
sud, vokirahad ja orjused, sääl kuluta asjata 
taldu ja käi mõisas teol, taha või ära taha. 

Ansorge. Sellega on asi nii: mis vab- 
rikant järele jätab, selle võtab meil tas- 
kust mõisnik viimseni. 

Teine vana kangur (on kõrval-laua 
juurde istunud). Ma olen seda ütelnud ar- 
mulisele härrale enesele: Te annate armuli- 
selt andeks, krahvihärra, ütlesin ma, sel 
aastal ei saa ma nii palju mõisapäevi teha. 
Ega ma vastu vaidle! Sest mispärast? Te 
vabandate, aga vesi viis mul kõik ära. Mu 
põllulapikese uhtus ta alla. Ööd kui päeva 
pean rühmama, kui elada tahan. Niisugune 
sadu! . . . Oh inimesed, oh inimesed! Ma 
võisin ainult päält vaadata ja käsi ringutada! 
Ilus mullake, tuli muudkui mäeküljelt alla 
ja tuppa sisse; ja kus veel ilus kallis 
seeme! .. . Oh Jeesus, Jeesus, siis ma 
muudkui karjusin pilvede poole ja nädal 
otsa ulusin ma, et pea silmanägemine ka- 
dus . . . Ja siis pärast vea kõik see raske 
muld jälle vastumäge üles. 

Talumees (toorelt). Te kisate ju pä- 
ris, et hirmu ajab pääle. Mis taevas teeb, 
sellega peame kõik rahul olema. Ja kui 
muidu ka teie käsi hästi ei käi, kes on siis 
süüdi, kui teie ise. Kui hää aeg oli, mis 
te siis tegite? Kõik mängisite maha ja pras- 
sisite läbi. Oleksite sel ajal midagi tallele 
pannud, oleks teil nüüd mustade päevade 
jaoks ega oleks teil vaja puid ja lõnga va- 
rastada. 

Esimene noor kangur (mitme selt- 
simehega, räägib üle ukse tuppa). Talümees jääb 
talumeheks, magagu ta ka kella üheksani. 

Esimene vana kangur. See on 
nüüd nii: talumees ja mõisnik, need veavad 
ühe juhtme otsas. Otsib kangur korterit, 
ütleb talumees: ma annan sulle väikese 
uru elamiseks. Sa maksad mulle ilusat renti, 
aitad mul heinu teha ja vilja kokku panna, 
ja kui sa ei taha, siis vaata kuhu pää 
panna. — Läheb kangur teise juurde, üt- 
leb see nagu esimenegi. 


Vana Baumert (tigedalt). Sa oled 
nagu seen, keda kõik imevad. 


Talumees (vihaselt). Oh teie näljased 
närud, mille muu jaoks teid siis tarvitada? 
Oskate te atra mulda vajutada? Oskate te 
sileda vao põllu pääle ajada või jõuate han- 
guga vihkusid koormasse tõsta? Teie olete 
mehed ainult laisklema ja naiste juures 
magama. Sitarattad! Teist ka kellegil kasu. 
(On maksnud ja läheb. Metsahärra järgneb naerdes. 
Welzel, tisler ja proua Welzel naeravad valjusti, 
reisija isekesi. Kui naer lõpeb, tõuseb vaikus.) 

Hornig. Niisugune talumees on kui 
künnihärg . . . Nagu ma ei teaks siinset 
viletsust, Külades üleval mägedes, mis ei 
saa sääl kõik näha! Nelja- ja viiekaupa 

lamavad nad sääl ihualasti ühel ainsal 
põhukotil maas. 

Reisija (pehmel, tagasitõrjuval toonil). Lu- 
bage, armas mees. Häda üle mägedes 
lähevad ometi arvamised väga lahku, nagu 
te lugeda võite ... 

Hornig. Ah, mina löen lehte niisama 
hästi kui teie. Ei, ei, mina juba tean, olen 
sääl küllalt inimeste hulgas ümber kola- 
nud, Kui sa nelikümmend aastat nartsu- 
korjaja oled olnud, siis ikka lõpuks midagi 
tead. Kuidas oli lugu Fullernis? Lapsed 
nabisid talumehe hanedega koos sõnnikut. 
Surnud on inimesed — alasti — põranda- 
kividel. Haisevat kraami on nad söönud. 
Maha murdnud on neid nälg sadade ja sadade 
kaupa. 

Reisija. Kui te lugeda oskate, peate 
ometi teadma, et valitsus Karvapäälseid 
uurimisi ette on võtnud, ja et. 

Hornig. Seda tuntakse, seda trataldiel 
sääl tuleb sihuke härrasmees valitsuse poolt, 
kes juba kõik ette paremini teab, kui et 
oma silmaga oleks vaadanud. See kõnnib 
natuke külas ringi, sääl, kus jõgi lõpeb ja 
kõige ilusamad majad seisavad. — Ilusad 
läikivad kingad, neid ei või ometi mustaks 
määrida. Ja siis mõtleb ta, küllap on igal- 

pool kõik niisama ilus, ja istub kaleskasse 
ja sõidab tagasi. Ja siis kirjutab ta Ber- 
liini, et ei ole ega ole häda olemas kuskil. 
Kui tal aga oleks pisut kannatust olnud ja 
oleks üles küladesse läinud, kust jõgi algab, 
ja üle jõe läinud, teiselepoole vähemate 
juurde või koguni eemale, kus väikesed 
hurtsikud seisavad nagu lagunud pääsuke- 
Sepesad mägede küljes, mis on mõnikord 
nii mustad ja lagunud, et tuletikkugi väärt 
ei ole niisugust põlema pista, küllap ta siis 
teistviisi Berliini oleks teatanud. Minu 
juurde oleksid nad tulema pidanud, need 
valitsuse härrad, kes ei taha uskuda, et 
siin on häda. Mina oleksin neile midagi 
ette näidanud. Mina oleksin neil silmad 
kord lahti nööpinud, kõigis neis siinseis 
näljapesades. 


Väljas kuulukse laulu. 


Welzel. Juba jälle laulavad seda ku- 
radilaulu. 

Wiegand. Need pööravad ju terve 
küla pää pääle. 

Proua Welzel. On otse, nagu oleks 
midagi õhus. 


Jäger ja Bäcker, käsikäes, terve hulga noorte 
kangrute eesotsas, astuvad lävest sisse. 

Jäger. Eskadron pea! Jagune! (Tulejad 
astuvad laudade juurde, kus kangrud juba ees, ja 
alustavad jutuajamist.) 

Hornig = (hüüab Bäcker'ile). Aga — ütle 
ometi, mis siis lahti on, et te nii hulgani 
mütsakus koos olete? 

Bäcker — (tähendusrikkalt). Võib olla, 
läheb kord midagi lahti. Mis, Moritz? 

Hornig. No olgu! Aga ärge suurus- 
tage:. 

Bäcker. On juba verd voolanud. Ta- 
had näha? (Lükkab käise üles, näitab rõugepane- 
mishaavu käevarrel, mis verised. Nagu tema tee- 
vad ka paljud teised kangrud teiste laudade juures.) 

Bäcker Käisime Schmidt'i juures rõu- 
geid panna laskmas. 

Hornig. Nüüd on valge väljas. Siis 
ei ole imeks panna, et tänavatel kisatakse. 
Kui sihukesed lõvid luuslanki lasevad. . . 

Jäger (tõusiklikult uhkeldades, valju hää- 
lega). Kaks veerandit, Welzel! Kohe! Mina 
maksan: Arvad vahest, mul ei ole ,,seda“, 
pura? Noh, tasa ikka! Kui meil aga lusti 
oleks, võiksime õlut juua ja kohvi larpida 
kuni hommikuni, niisama hästi kui mõni 
proovireisija. “Naer noorte kangrute keskel.) 

Reisija (veidra imestusega). Arvate mind 
või minu nina? (Welzel, tema näine ja tütar, 
Wiegand ja reisija naeravad.) 

Jäger. Ikka seda, kes küsib. 

Reisija. Lubage, noormees, teie äri 
näib hästi minevat? 

Jäger. Ei või kaevata. Ma reisin rii- 
dekaubaga. Ma mängin vabrikantidega 
kokku. Mida enam kangur nälgib, seda 
rasvasemalt söön mina. Mida suurem teiste 
häda, seda suurem minu leib. 

Bäcker. Hästi tehtud, Moritz, ole terve! 

Welzel (on napsi toonud. Leti juurde ta- 
gasi tulles jääb ta seisma ja pöördub pikkamisi 
kõiges oma meelerahus ja suuruses kangrute poole). 
Jätke härra rahule, ta pole teile midagi 
teinud. 

Noored kangrud. Meie ei tee ju 
temale ka midagi. (Proua Welzel on reisijaga 
mõne sõna vahetanud. Võtab kohvitassi ja viib 
kõrvaltuppa. Kangrute naeru all reisija ära.) 

Noored kangrud (lauldes). Herr Dreis- 
sicher on see timukas, tal sulaseid kui 
palju. . . 

W elzel. Vait, vait! Seda laulu laulge 
kus tahate, minu majas ma seda ei kannata. 


Esimene vana kangur. Tal on 
õigus. Jätke laulmine. 

Bäcker (karjub). Aga Dreissiger'i akna 
alt peäme veelkord lauluga mööda minema. 
Ta peab meie laulu veelkord kuulda saama. 

Wiegand. Ärgeasja nii hulluks ajage, 
et ta seda kord võõriti ei võta. (Naer ja ho- 
hoo!) 

Vana Wittig (halli pääga sepp, ilma 
mütsita, nahkpõlles ja puutuhvlites, nõgine, nagu 
ta praegu sepapajast tulnud, on sisse astunud ja, 
ootab leti ees napsi), Lase sina neid rahulisti 
vähe teatrit teha. Koerad, kes palju hau- 
guvad, need ei hammusta. 

Vanad kangrud. Wittig, Wittig! 

Wittig. Siin ta kõlgub. Mis siis on? 

Vanad kangrud. Wittig on sääl. 
Wittig! Tule, Wittig, istu siia meie juurde! 
Tule siia meie juurde, Wittig! 

Witti g. Küll ma enne ette vaatan, kui 
kuhugi istun. 

Jäger. Tule joo ka kaasa. 

Wittig. Hoia enesele. Tahan ma juua, 
maksan ma ise. (Istub oma napsiklaasiga Bau- 
mert'i ja Ansorge' juurde. Viimasele õla pääle ko- 
putades), ,,Mis on tubli kangru toit? Hapu- 
kapsad, täiaoss!“ 

Vana Baumert (vaimustatult). No aga 
kuidas siis, kui nad nüüd ei taha enam 
sellega leppida? 

W ittig (tehtud imestusega Baumertile otsa 
vahtides). No, no, no, mis sa ütled, Heinerle, 
oled sina see? (Purskab naerma.) Te inimesed, 

te inimesed, ma naeran enda surnuks. Vana 
Baumert tahab mässu teha. Nüüd on valge 
väljas: nüüd hakkavad rätsepad ka pääle, 
siis määtalled, siis hiired ja rotid. Oh sina 
heldene aeg, saab sest aga tants! (Naerab, et 
rappub.) 

Vana Baumert. No vaata, vana Wit- 
tig, mina olen ikka seesama alles mis enne. 
Mina ütlen nüüd ka veel: kui see hääga 
läheks, oleks parem. 

Wittig. Sitta läheb see, aga mitte 
hääga. Kas Prantsusmaal läks hääga? Kas 
tegi Robspjäär rikastele pai? Sääl öeldi ai- 
nult — allee, käi minekut. Ikka üles giljotiini 
pääle. See peab minema allong sangfang. 
Praetud haned ei lenda suhu. 

Vana Baumert. Kui mina ka tu- 
leksin vähegi omaga välja . . . 

Esimene vana kangur. Wittig, 
meil on vesi siiamaale! 

Teine vana kangur. Ei taha enam 
koju minnagi. Kas lõhud tööd teha või 
magad, nälg on mõlematpidi. 

Esimene vana kangur. Kodus kao- 
tad veel viimse mõistuseraasukese. 

Vana Ansorge. Mul on nüüd juba 
ükstakõik, kas tuleb nii või naa. 

Vanadkangrud (tõusva ärevusega). Kus 
kil ei ole rahu! — Ja tööhimugi ei ole er 
— Üleval Steinkunzendorfis istub üks juba 
päev otsa jõe ääres ja peseb ennast, ala 


Kolmas vana konku (tõuseb üles, 
vaimust aetud, ja hakkab rääkima sõrm ähvardavalt 
KID Kohus tuleb! Ärge seltsige ri 


(Mõned kaarad. Ta sunnitakse istuma.) 
W elzel, See ei kannata väikestki tip 
sukest enam, kohe jaurab. k 

Kolmas vana kangur (kargab jälle 
üles), Sest oh! Nad ei usu Jumalat, ei põr- 
gut ega taevast. Jausk on neile naeruks.. ad 

Esimene vana kangur. Jäta järele, 
jäta . . ! y 

Bäcker. Lase teda oma seadust lugeda. 
Seda võib enesele mõnigi kõrva taha kir- 
jutada ja südamesse võtta. 4 

Palju hääli (käratsedes). Las ta räägib! 
Las räägib! 


Kolmas vana kangur. Seepäraston 
põrgu oma väravad avanud ja kurgu lahti 
ajanud pärani, ära neelma kõiki neid, kes 
vaeste õigust vääravad ja õiguse nimel vä 
givalda teevad viletsaile, ütleb Issand! (Kisa 
ja kära.) 

Kolmas vana kangur (korraga kooli- 
poisi kombel deklameerides). 

Ja ometi — imelik lugu, 

Kui silmad seepääle lööd, 

| Et põlataks linakangru tööd! 

| Bäcker. Me oleme ju barhendikangrud. 
(Naer.) 

Hornig. Linakangrute lugu on veel 

viletsam. Need uidavad ainult veel nagu 

i varjud mägede vahel. Teil siin on ikka 
vahvust vastu hakata. 

Wittig. Arvad sina vahest, et siin on 
kõige pahem juba möödas? See natuke 
i vahvust, mis meil ihus alles on, küll vabri- 
kant sellegi veel välja ajab. 

Bäcker. Ta on ütelnud: kangrud or- 
javad veel leivakoorukese eest. (Kisa ja kära.) 

Mitmed vanad janoored kang- 
rud. Kes on seda ütelnud? 

Bäcker. Seda on Dreissiger ütelnud. 

** Keegi noor kangur. See raip tu- 

leks taguotsa pidi üles riputada. 

Jäger. Kuule mind, Wittig, sa oled 
ikka nii palju rääkinud Prantsuse mässust. 
Sa oled alati suu täis võtnud. Nüüd võiks 
varsti võimalus olla, et üks ja teine saaks 
näidata, kes ta on: kas ainult lärmaja, või 
aumees. 

Wittig (äkilises vihas.) Ütle veel üks sõna, 
poiss! Oled sa kuulide vihisemist kuulnud? 
Oled sa vaenlase maal eelvahil seisnud? 

Jäger. No ära kohe kuri ole. Me oleme 
ju seltsimehed. Ma ei mõtelnud ju pahasti. 

Wittig. Sinu seltsimehelikkuse pääle 
vilistan ma. Sina — ülespuhutud loru! 

Sandarm Kutsche tuleb. 

Mitu häält. Sst! Sst! Politsei! (Tükk 
aega sisistatakse, kuni täielik rahu maad võtab.) 

Kutsche (on sügavas vaikuses samba-aluse 
laua juurde istunud). Paluksin väikese napsi! 
(Jälle täielik vaikus.) 

Wittig. No, Kutsche, pead küll kord 
jälle meie juures hää korra järele vaatama? 

Kutsche (ei pane tähelegi), Tere ka, 
meister Wiegand! 

Wiegand. Tere, Kutsche! 

Kutsche. Kuidas äri läheb? 

Wiegand. Tänan küsimast. 

Jäger. Politseil on hirm, me võiksime 5 
veel omal kõhu ära rikkuda suurest'palgast, 
mis me saame.  (Naer.) 

Jäger. Eks ole, Welzel, me oleme kõik 
seapraadi söönud ja käkke rasvakastusega 
ja hapukapsaid ja nüüd joome slampanjat. 
(Naer.) 

Kutsche. Ja kui teil olekski seapraadi 


ja slampanjat, ega te rahul ikkagi oleks. 

ajama. 

° Jäger = (Kutsche nina kohta tähendades). 
"Tema kastab oma sinipunast kurki napsi ja 
õllega. Sellest see küpseks saab. (Naer.) 

Wittig. Eks sandarmil ole ka raske 
elu küll: kord püüa nälginud kerjuspoissi 
ja pista pogrisse,. teinekord jälle vii ilusat 
kangrutüdrukut ümber nuka, siis jälle võta 
ennast tinatäis ja peksa naist, nii et hirmuga 
naabrite juurde jookseb; lõreta pääle hobuse 
seljas ja maga kuni kella üheksani, — ega 
see kerge ole. 

Kutsche. Lobise sina aga pääle! Küll 
sa juba aegsasti küllalt enesele silmuse üm- 
ber kaela kõneled. Teatakse juba ammugi, 
mis vennake sa oled. Sinu hässitajaid 
lõugu tuntakse kuni üles landraadini. Tun- 
nen ühte, kes oma joomise ja kõrtsieluga 
naise ja lapsed varsti vaestemajja viib ja 
iseenese torni, see hässitab ja hässitab se- 
nini, kuni asjale tuleb teine ots. 

Wittig = (naerab kibedalt), Kes võib 
teada, mis tuleb?! Viimasega võib sul õi- 
gus olla. (Äkilises vihas.) Läheb aga asi 
niikaugele, tean ma ka, kellele mul selle 
asja eest tänu võlgu, kes mu pääle vabri- 
kandi ja härraste ees keelt on kannud, 

mind laimanud ja teotanud, nõnda, et ma 
enam tööd nähagi ei saa, — kes mulle 
talumehed ja möldrid kaela pääle on häs- 
sitanud, nii et nädal otsa enam keegi ho- 
bust rautada ega ratast vitsutada ei too. 
Tean, kes see on. Olen selle näru Kord 
hobuse seljast maha tõmmanud, kui ta 
väikest rumalat poisikest paari pooltoore 
pirni pärast härjakaraga peksis. Ja ma 
ütlen sulle, sa tunned mind, viid sa mind 
vangi, siis tee ka ise kohe oma testament. 
Kuulen ma ainult kellade helisemist, siis 
võtan ma mis kätte saan, kas hobuseraua 
või vasara, rattakodara või veepange ja ot- 
sin su üles, ja kui ma su ka voodist välja 
peaksin tooma, ja löön sul lae sisse, nii 
tõesti kui ma Wittig olen. (On üles karanud, 
tahab Kutsche kallale tormata.) 

Noored ja vanad kangrud (teda 
pidades). Wittig, Wittig, hoia mõistus koos! 

Kutsche (on tahtmata püsti tõusnud, järg- 


nevate sõnade all taganeb ta. Mida enam läve 
poole, seda enam kasvab ta julgus. Viimaseid sõnu 


räägib ta ukselink pihus). Mul ei ole sinuga 
midagi tegu. Mul on siinsete kangrutega 
rääkida. Sulle pole ma midagi teinud. Si- 
nuga pole mul tegemist. Teile teistele on 
mul öelda: Politseiülem keelab teile ära 

lu laulda — seda Dreissiger'i laulu 
4 ida ta nimi on. Ja kui see joruta- 
ne tänaval järele ei jää, muretseb ta selle 
st, et teil türmis enam aega ja rahu on. 
äl võite laulda vee ja leiva juures, kuni 
himu ära kaob. 

° Wittig (karjub temale järele). Midagi ei 
- ole tal ära keelda ja meie mürame, et 

aknad klirisevad, ja nii et seda kuni 
i Reichenbachini kuulukse, ja me laulame, 
kas või varisegu kõigil vabrikantidel majad 
üle pää kokku ja tantsigu politseiülemail 
kiivrid pääs. See ei lähe kellelegi midagi 
- korda. b 
Bäcker (on püsti tõusnud, on laulmiseks 
märku annud ja algab nüüd teistega kooris). 


| Üks kuri kohus meil on siin, 
Kes sellega ei tõtta, 
Et hakkaks otsust tegema, 
Meil ruttu elu võtta! 
° x Welzel püüab vaigistada, teda ei kuulda. Wiegand 
- hoiab käed kõrvade ees ja läheb. Kangrud tõuse- 
vad püsti ja lähevad lauldes Wittig'i ja Bäcker'i 
järele, kes üldiseks minekuks märku on annud. 
Siin piinakambris vaevataks' 
Meid surnuks pikkamisi, 
Kes kuuleb meie hädahäält 
Ja ohkeid valulisi! 

Suurem osa kangruid laulab järgmist salmi juba 
õues, kuna mõned noored kangrud veel leti ees 
raha maksavad. Järgmise salmi lõpul on toas ai- 
nult veel Welzel naise ja tütrega, Hornig ja vana 
Baumert. 

Te kelmid, kõik te saatanad, 

Riisjate suguvõsa, 

Te sööte vaeste higi, verd, 

Needmine teie osa! 


Welzel (kannab rahulikult klaase kokku), 
Need on ju täna päris marus. 

Vana Baumert kavatseb minna. 

Hornig. Ütle, Baumert, mis siis täna 
lahti on? 

Vana Baumert. Tahavad Dreissi- 
ger'i juurde minna vaatama, kas ta palka 
juurde ei pane. 

Welzel, Kas sina ka veel sihukesi 
hullusi kaasa teed? 

Vana Baumert. Mis nüüd minust, 
Welzel. Kes noor, võib vahel, kes vana, 
peab. (Veidi häbelikult ära.) 

Hornig (tõuseb üles). Oleks ime, kui 
siin kord kuri lugu ei tule. 

W elzel. Et need vanad täkud ka 
mõistuse hoopis kaotavad!? 

Hornig. Igal inimesel oma igatsus. 


Eesriie langeb. 

NELJAS VAATUS. 


Peterswaldau. — Tuba barhendivabrikant Dreis- 


-siger'i erakorteris. Aastasaja esimese poole külma- 


võitu maitses toredasti sisustatud ruum. Lagi, ahi, 
uksed valged; »tapetid püstjoonelised väikeste lille- 
kestega ja külma, tinahalli tooniga. Sinna juurde kuu- 
luvad punase riidega kaetud polsterdatud mööblid 
mahagonipuust, rikkalikult ilustatud ja nikerdatud 
kapid ja toolid samast materjalist ning järgmiselt 
paigutatud: paremat kätt, kahe kirsspunaste samet- 
kardinatega akna vahel seisab sekretärkapp, mille 
esikülg allalastav; vastu sohva, sellest mitte kaugel 
rahakapp, sohva ees laud, tugi- ja tavalised toolid; 
tagaseina juures laskeriistade kapp. See, aga ka 
teised seinad, on paiguti kaetud halbade piltidega 
kuldraamides. Sohva kohal ripub peegel ohtrasti 
kullatud rokokoo-raamis. Lihtne uks pahemat kätt 
viib eeskotta, lahtine tiibuks tagaseinas salongi, 
mis sama ebamugava toredusega ülitäidetud. Salon- 
gis näib kaks daami, proua Dreissiger ja pas- 
toriproua Kittelhaus, tegevad olevat piltide 
vaatlemisega — edasi pastor Kittelhaus vest- 
luses kandidaadi ja koduõpetaja Weinhold'iga. 

Kittelhaus (väheldane lahke mehike, astub 
lõbusas jutus ja suitsetades samuti suitsetava kan- 
didaadiga ettetuppa; kui ta siin kedagi ees ei leia 

raputab imeks pannes pääd). Ei ole ju sugugi 
imeks panna, härra kandidaat: Teie olete 
noor. Teie aastais olid meil vanadel — ma 
ei taha öelda, et otse samasugused vaated, 
aga siiski sarnased. Sarnased igatahes. Ja 
noorus on ju midagi ilusat, härra kandi- 
daat, — noorus ja kõik tema ilusad aated. 
Kahjuks on nad —silmapilkselt-mööduvad, 
otsegu aprilli-päikesepaiste. Elage ennegi 
minu aastaini. Kui nii 30 aastat, 52 korda 
aastas — suurpühad hulka arvamata — 
inimestele kantslist alla oma sõna oled öel- 
nud, siis oled juba häda sunnil rahuliku- 
maks jäänud. Mõtelge minu pääle, kui ka 
kord niikaugel olete, härra kandidaat. 
Weinhold (üheksateistkümne-aastane, kõhn 
kahvatu, sale, lihtsate kollaste juustega. Ta on oma 
liigutustes rahutu ja närviline). Kõige austuse 
juures, härra pastor... Ma ei tea siiski... 
Loomulaadides on ometi suur vahe. 
Kittelhaus. Armas härra kandidaat, 
te võite ei tea kui rahutu vaim olla — 
(etteheitval toonil) ja seda te olete — te võite 
kui tahes ägedalt ja kärsitult maksvate 
olude kohta seisukohta võtta, see vaibub 
kõik. Ja, ja, ma annan ju järele, meil on 
ju ametivendi, kes veel edenenud aastais 
kaunis nooruslikke tempe teevad. Üks jut- 

lustab viinakatku vastu ja asutab karskus- 
seltse, teine kirjutab üleskutseid, mis ju 
salgamatult õieti liigutavad lugeda. Aga 
mis saavutavad nad sellega? / Kangrute 
häda, kus ta olemas on, ei saa selle läbi 
pehmendada. Ent ühiseluline rahu õõnis- 
tatakse alt. Ei, ei, sin tahaksin peaaegu 
öelda: Kingsepp jäägu oma liistude juurde! 
Hingekarjane, ära hakka kõhukarja- 
seks —! 0 Jutlusta puhast jumalasõna ja 
muu eest las” see muretseb, kes linnu- 
kestele pesa ja toiduse on valmistanud ja 
lillekest väljal hukka saada ei lase. — 
Nüüd aga tahaksin ma küll teada, kuhu 
meie armas majaperemees nii äkki on 
jäänud ? 


Proua Dreissiger (tuleb pastoriprou- 
aga ettetuppa. Ta on 3o-aastane, ilus proua, tüse- 
dat laadi. Tema kõnelused ja liigutused on ta toreda 


riietusega väärvahekorras). Teil on päris õigus, 
õpetajahärra. Wilhelm teeb ikka nii. Kui 
talle midagi pähe tuleb, jookseb ta ära ja 
jätab mind istuma. Ma olen juba küllalt 
rääkinud, aga rääkimine on kui hanele vesi. 

Kittelhaus. Armas, armuline proua, 
selle eest on ta ärimees. 

W:einhold. Kui ma ei eksi, on all 
midagi juhtunud. 

Dreissiger (tuleb erutatud ja ärritatud). 
Noh, Rosa, on kohv laual? 

Proua Dreissige r (tusaselt). Et sina 
ka alati pead ära jooksma... 

Dreissiger (kergelt), Ah, mis sina tead! 

Kittelhaus. Vabandage! Oli teil pahan- 
dust, härra Dreissiger? 

Dreissiger. Seda on mul, armas pas- 
torihärra, iga jumala päev. Olen sellega 
juba harjunud. Noh, Rosa? Sa hoolitsed 
küll kohvi eest? 

Proua Dreissiger (läheb tusaselt ja 
tõmbab mitu korda tugevasti laia kellanööri). 

Dreissiger:4 Nüüd just! — (Kõndimise 
järele) — härra kandidaat, oleksin soovinud, 
et teie sääl juures oleksite olnud. Siis olek- 
site midagi üle elanud. Aga. . . tulge, is- 
tume kaardilauda, 

Kittelhaus. Nii, nii, nii — ning veel- 
kord nii! Raputage päeva tolm ja koorem 
õlgadelt ja olge meie päralt. 

Dreissiger (on akna juurde astunud, lük- 
kab kardina kõrvale ja vaatab välja. Tahtmatult). 


Närud!! — Tule korraks siia, Rosa. (See 
tuleb.) Ütle mulle:... see pikk, punaste juus- 
tega sääl . . ? 


Kittelhaus. See on see nõndanimeta- 
tud punane Bäcker. 

Dreissiger. Ütle nüüd, on ta seesama, 
kes sind paari päeva eest teotas? Tead ju, mis 
sa mulle jutustasid — kui sa kutsar Johanni 
abil pääsid,..? 

Proua Dreissiger (tõmbab suu viltu, 


viivitades). Ma ei mäleta enam. 


Dreissiger. Ära nüüd minuga jonni. 
Ma pean seda kindlasti teadma. Mul on 
neist häbematustest juba villand. Kui ta see 
on, Siis võtan ma ta vastutusele. .(Kuuldub 
kangrulaulu.) Ent kuulake nüüd, kuulake 
aga! 

Kittelhaus (väga ärritatult), Kas see 
tembutamine tõesti ikka veel kord ei lõpe? 
Nüüd pean mina aga ka tõega ütlema: on 
aeg, et politsei vahele astub. Lubage kord! 
(Astub akna juurde) Vaadake nüüd, härra 
Weinhold! Sääl pole mitte ainult noored 
inimesed üksi, sääl jooksevad kaasa ka va- 
nad, elatanud kangrud. Kaasa jooksevad 
inimesed, keda mina kaua aastaid olen pida- 
nud väga ausateks ja jumalakartlikkudeks. 
Võtavad osa niisugusest kuulmatust jända- 
misest. Tallavad Jumala seadust jalgadega! 
Kas te niisuguseid inimesi nüüd ka veel 
kaitsta tahate? 

Weinhold. Seda mitte, härra pastor. 
See tähendab, härra pastor.. cum grano 

salis, Need on ju näljased, rumalad inime- 
sed. Nad avaldavad oma rahulolematust, 


kuis seda mõistavad. Ma ei ootagi, et nii- 
sugused inimesed . . . 


Proua Kittelhaus (väike, kõhn, närt- 
sinud, enam vanapiiga kui vanaproua taoline). 
Märra Weinhold, härra Weinhold! Aga ma 
palun teid! t 


Dreissiger. Härra kandidaat, ma kah- 
jatsen väga . . . Ma ei ole teid oma majja . 
võtnud, et te mulle inimesearmastuse üle 
ettelugemisi peaksite. Ma pean teid paluma 
piirduda minu poegade kasvatamisega, muu 
minu enese hooleks jätta, minu hooleks 
üksi! Mõistate te mind? 

Weinhold tseisab silmapilgu tarretanult ja 
surnukahvatult ning kummardub siis võõra naera- 
tusega. Vaikselt), Muidugi, muidugi, ma mõis- 
tan teid. . . Ma nägin seda tulevat; see 
vastab mu soovidele, (Ära.) i 


Dreissige r (toorelt). Siis aga võimalikult 
pea, meie vajame tuba. 

Proua Dreissiger. Aga Wilhelm, 
Wilhelm ! 

Dreissiger. Oled sa arust ära? Sa ta- 
had inimest kaitsta, kes kaitseb niisugu- 
seid seatükke nagu see mõnituslaul sääl? ! 

Proua Dreissiger. Aga, meheke, 
meheke, ta ei ole ju sugugi. . . 

Dreissiger. Härra pastor, on ta seda 
kaitsnud, või ei ole ta? 

Kittelhaus. Härra Dreissiger, me 
peame vabandama teda tema noorusega. 

Proua Kittelhaus. Ma ei tea, noor- 
mees on nii hääst ja ausast perekonnast. 
Nelikümmend aastat oli ta isa ametnik ja 
iial ei ole temast kõige vähematki paha kuul- 
dud. Ema oli nii üliõnnelik, et poeg siin 
nii kauni koha leidis. Ja nüüd. . . nüüd 
oskab see sellest nii vähe lugu pidada. 

Pfeifer (kisub eeskoja ukse lahti, karjub 
tuppa). Härra Dreissiger, härra Dreissiger! 
Ta on meil käes! Kui tuleksite. Nad võt- 
sid ta kinni. 

Dreissiger (ruttu). Kas keegi jooksis 
politsei järele ? 

Pfeifer. Härra politseiülem tuleb juba 
trepist üles. 

Dreissiger (läve päält). Alandlik tee- 
ner, härra politseiülem! Rõõmustab mind, 
et tulite! 

Kittelh aus (annab daamidele tummkõ- 


nega mõista, et parem oleks ära minna. Tema, ta 
proua ja proua Dreissiger kaovad salongi). 

Dreissiger (väga ärritatud, vaheajal sisse 
astunud politseiülemale). Härra politseiülem, ma 
olen nüüd viimaks ometi ühe neist pää- 
kisakõridest oma värvijate läbi kinni võtta 
lasknud. Ma ei võinud seda kauemini päält 
näha. Sellel häbematusel ei olnud lihtsalt 
enam piiri. Lihtsalt pöörane. Mul on võõ- 
rad, ja need häbematud julgevad. . . nad 
teotavad mu abikaasat, kui see ennast näi- 
tab; mu pojad ei ole enam oma elu eest 
julged. Nad võivad veel mu külalistele kal- 
lale kippuda. Ma kinnitan teile, kui kor- 
raldatud ühiskonnas karistamatult võimalik 
peaks olema ausaid inimesi nagu mina ja 
mu perekond ühtelugu avalikult teotada... 
jah siis. . . siis peaksin ma kahjatsema, et 
mul on õigusest ja korrast teissugune aru- 
saamine. 

Politseiülem (umbes viiekümne-aastane 


keskmise kasvuga paks, punane mees. Ta kannab 
ratsaväemundrit järgi lohiseva mõõga ja kannus- 


tega). Muidugi mitte. . . Ei... muidugi 
mitte, härra Dreissiger! — Käskige ainult. 
Rahustuge ainult, ma seisan täiesti teie 
käsutada. Asi on täiesti korras. . . Mulle 


on isegi väga armas, et te ühe pääkisaja 
kinni võtta olete lasknud. See vastab väga 
minu soovidele, et asjale kord lõpp tehakse. 


go 


Siin leidub paar rahurikkujat, kes mul juba 
ammu Silmas seisnud. 


Dreissiger. Paar rohelist poissi, üsna 
õige tööarga hulgust, laiska koera, kes lo- 
gardielu elavad, päevast päeva kõrtsides 
konutavad, kuni viimane penn kõrist alla 
lastud. Aga nüüd olen ma otsustanud nii- 
sugused elukutselised lõugajad kord vaikima 
panna, põhjalikult. Seda nõuab üldine huvi, 
mitte ainult minu huvi. 


Politseiülem. Tingimata! Otse tin- 
gimata, härra Dreissiger. Seda ei või teile 
keegi imeks panna. Ja nii palju kui minu 


- võimuses seisab. . . 


Dreissiger.Kantsikut tuleks tantsitada 
niisuguste närude hulgas. 

Politseiülem. Väga õige, väga õige. 
On vaja võimu näidata. 

Sandarm Kutsche (tuleb ja annab au. 
Läbi lahtise ukse kuuldub, kuidas rasked sammud 
trepist üles tulevad). Härra politseiülem, teatan 
sõnakuulelikult: oleme ühe kinni võtnud! 

Dreissiger. Tahate teda näha, härra 
politseiülem ? 

Politseiülem. Nimelt, nimelt! Vaja 
teda kõigepäält kord lähedalt vaadelda. 
Tehke mulle häädmeelt, härra Dreissiger, 

ja jääge päris rahulikuks. Mina muretsen 
teile rahulduse, ehk mu nimi ei oie Heide. 


Dreissiger. Sellega üksi ei või ma 
leppida, see mees tuleb tingimata kaela- 
kohtu kätte anda. 


Jäger (tuuakse viie vabrikutöölise vahel, kel 
näod, käed ja riided töölt tulles värviga koos. 
Vangil on müts kuklas, ilmutab häbematut lõbu- 
sust ja on viinast ülevas seisukorras). Teie vi- 
letsad närud! Tahate töölised ka olla? Ta- 
hate seltsimehed olla? Enne kui seda teek- 
sin — käed seltsimehe külge paneksin, 
enne ma mõtleksin: parem nad mul mäda- 
negu! (Politseiülema märguandmise pääle korral- 
dab Kutsche, et värvijad ohvri küljest käed võta- 
vad. Jäger seisab nüüd vabalt ja häbematult, kuna 
vahid uste ette asuvad.) 

Politseiülem (käratab Jäger'ile). Müts 
maha, lurjus! (Jäger võtab mütsi pääst, aga 
väga pikkamisi, ilma oma pilkavat naeratust jät- 
mata.) Mis su nimi on? 


Jäger. Olen ma sinuga koos sigu kar- 
jatanud? (Nende sõnade mõjul tekib liikumine 
ümberolijate keskel.) 

Dreissiger. See on kuulmatu! 

Politseiülem (kahvatab, ta viha kerkib, 
aga ta taltsutab ennast*. Küll me juba näeme. — 
Mis su nimi on, küsin ma? (Kui vastust ei 

tu le, kärkides.) Räägi, ehk ma lasen sul kaks- 
kümmend viis selga laduda! 
Jäger (täiesti lõbusalt ilma kärkimise pääle 
- silmigi pilgutamata, üle teiste pääde kenale teenijale- 
tüdrukule, kes kohvinõudega tuleb ja ootamata pilti 
nähes suu ammuli seisma on jäänud). No ütle, 
- Emilie, kas sa nüüd selle seltskonna juures 
oled? Siis vaata ka, kuida sa siit minema 
saad. Siin võib korra tuuleke puhuda ja 
see pühib kõik ära üle öö. (Tüdruk vahib Jä- 
ger'ile otsa ja kui märkab, et temaga räägitakse, 
punastab häbi pärast, lööb käed silmade ette ja 
pühib minema, kohvinõud sinnapaika jättes. Jälle 
tekib liikumine ümberolijate keskel.) 


Politseiülem (pea kahvatult Dreissiger'ile). 
Nii vana kui ma olen. . . seesugust kuul- 
matut häbematust ei ole mulle veel... 

Jäger (sülitab). 

Dreissiger. Mees, siin ei ole looma- 
laut, mõistad? 

Politseiülem. Nüüd on mu kanna- 
tusel lõpp! Viimast korda: mis su nimi on? 

Kittelhaus (kes vaheajal läbi praokil ukse 


oli vahtinud ja kuulatanud, tuleb nüüd, sündmus- 
test erutatud, ise ärritusest värisedes, lepitama). 


Tema nimi on Jäger, härra politseiülem. 
Moritz ... mitte? ... Moriz Jäger. (Jäger'ile.) 
No ütle ometi, Jäger, kas sa mind enam 
ei tunne? A 

Jäger (tõsiselt). Teolete pastor Kittelhaus. 

Kittelhaus. Ja, sinu hingekarjane, 
Jäger. Seesama, kes sind ristimisel krist- 
likku kogudusse vastu võttis. Seesama, kelle 
kätest sa esimest korda Issanda ihu vastu 
võtsid. Mäletad veel? Küll olen ma en: 
nast sinuga vaevanud ja vaevanud, sulle 
Jumala sõna südame lähedale pannud. On 
see nüüd su tänu? 

Jäger (tumedalt, nagu häbistatud koolipoiss). 
Ma ju maksin ka terve taalri. 

Kittelhaus. Raha, raha .. . Arvad 
sa, et vilets raha ... Hoia oma raha ene- 
sele .. . see on mulle palju armsam! Mis- 
sugune mõtlematus! Ole aus, ole ristiini- 
mene! Mõtle selle pääle, mis sa oled tõota- 
nud. Pea Jumala käskusid, ole hää ja ole 
vaga! Raha, raha... 

Jäger. Mina olen kveeker, õpetajahärra, 
mina ei usu enam midagi. 

Kittelhaus. Mis, kveeker, ära räägi! 
Tee, etsa ennast parandad, ja jäta seedi- 
matud sõnad. Need on vagad inimesed, 
mitte paganad nagu sina. — Kveeker! 
Mis kveeker! 

Politseiülem. Teie loaga, härra pas- 
tor. (Astub vahele.) Kutsche, siduge tal käed! 

Suur kisa õues: ,, Jäger! Jäger tulgu välja!“ 

Dreissige r (kergelt kohkudesnagu teisedki). 
Mis see siis nüüd jälle on? (Astub akna alla.) 

Politseiülem. 0Oo, sellest saan ma 
aru. See tähendab, nad tahavad seda näru- 
kaela lahti saada. Seda meelehääd me neile 
ei tee. Mõistad, Kutsche? Vangikotta temaga. 

Kutsche — (nöör käes, viivitades), Aupak- 
likult ütelda, härra politseiülem, meil saab 
küll oma häda olema. Sääl on päris nee- 
tud trobikond rahvast. Päris kaabakad, 
härra politseiülem. Sääl on Bäcker, sääl 
sepp Wittig . . . 

Kittelhaus. Teie lahke loaga, et mitte 
veel enam paksu verd sünnitada, kas ei 
oleks mõõdukam, härra politseiülem, kui 
me rahulikult katsuksime? Vahest on Jäger 
vabatahtlikult valmis kaasa minema . .. 

Politseiülem. Mis teie mõtlete! Minu 
vastutus! Seda ma kuidagi ei või. Edasi, 
Kutsche! Mitte viivitada ! 

Jäger (käed kokku pannes ja sidumiseks välja 
sirutades.) Ikka kõvasti, ikka kõvasti, nii 
kõvasti kui vähegi võite. Ei ole ju kauaks. 
(Ta seotakse töömeeste abil kinni.) 

Politseiülem. Nüüd edasi, marss! 
(Dreissiger'ile.) Kui te kardate, laske- kuus 
meest oma värvijatest kaasa minna. Need 
võivad ta keskele võtta. Mina ratsutan ees, 

Kutsche tagajärel. Kes tee pääl ees, raiu- 
takse maha. 
Kisa all: ,Kikerikii! Vau, vau, vau!“ 

Politseiülem (akna poole ähvardades). 
Koerapojad! Küll ma teid kikiriitan ja vau- 
vautan! Edasi, marss! (Palja mõõgaga ees, 
teised tagajärel.) 

Jäger (karjub minnes). Ja kui armu- 
line proua Dreissiger end ka kes teab kui 
uhkeks teeb, meist ta parem ei ole. See 
on minu isale mitusada korda kolme penni 
eest napsi välja valanud! Eskadron, pahe- 
mat kätt, pöörge — ma-arss! (Irvitades ära.) 

Dreissiger (pausi järel, tehtud rahuga). 
Kuidas arvate, härra pastor? Kas teeme 
nüüd oma whistpartii? Ma arvan, seda ei 
takista enam miski. (Süütab šigari, raerab sel- 
lejuures mitu korda katkendiliselt ja, kui see põleb, 
lausa kõvasti.) Nüüd hakkan leidma selle loo 
naljaka olevat. (Närviliselt naerdes.) On ju 
ka — kirjeldamatult naeruväärt. Esiti tüli 
laua juures kandidaadiga. Viis minutit hil- 
jem läheb ta. Läheb kus seda teist. Siis 
see lugu. Ja nüüd võtame kaardid ning 
mängime whisti edasi. 

Kittelhaus. Ja,aga ... .— (Karjumine 
alt) — Ja, aga . . . kas teate, inimesed tõs- 
tavad nii hirmsat kisa ja kära. 

Dreissiger. Lähme lihtsalt teise 
tuppa. Sääl ei eksitata. 

Kittelhaus (pääd raputades) Kui ma 
ainult teaksin, mis inimestele sisse on tik- 
kunud! Selles pean ma kandidaadile õigust 
*andma, vähemalt siiamaani olin ma selles 
arvamises, et meie kangrud on alandlik, 
kannatlik ja sõnavõtlik inimestõug. Mõtlete 
ka nõnda, härra Dreissiger? 

Dreissiger. Muidugi olid nad kan- 
natlikud ja sõnakuulelikud inimesed, seni 
kui nõndanimetatud rahvasõbrad oma käed 
mängust jätsid. On ju inimestele küllalt 
selgeks tehtud, missuguses viletsuses nad 
olla. Mõtelge kõiki neid seltse ja komitee- 
sid. Lõpuks hakkab kangur uskuma, ja 
siis on tal pää segi. Nüüd tulgu keegi ja 
seadku ta pää jälle korda. Nüüd on ta 
hoos. Nüüd nuriseb ta alalõpmata. Ei 
passi enam see ega teine asi. Nüüd tahaks 
igamees maalitud ja praetud olla. 

Korraga hulgahääleline, paisuv hurraahüüdmine. 

Kittelhaus. Siis ei ole nad kõige 
oma inimesarmastusega midagi muud korda 
saatnud, kui et talledest on saanud üle öö 
sõna tõsises mõttes hundid. 

Dreissiger. Ah mis! Jaheda mõis- 
tuse juures leidub, härra pastor, asjal lõ- 

puks veel hää külg. Niisugused sündmu- 
sed ei jää vahest ka juhtivates ringkonda- 
des tähelepanuta. Ehk jõutakse siis ometi 
veendumusele, et niiviisi kaua ei või minna, 
et midagi sündima peab, kui meie kodu- 
maaline tööstus hukka ei pea minema. 
Kittelhaus. Ja milles seisab siis see 
suur tagurpidiminek, ütelge ometi? 
Dreissiger. Väljamaa on meie eest 
tollide läbi tee kinni pannud. On meid 
meie parematest turgudest ära lõiganud, 
ja sisemaal peame elu ja surma pääle võist- 
lema, sest me oleme kaitseta jäetud, täiesti 
kaitseta. 
-Pfeifer (vangub sisse hingetult ja kahvatult), 
Härra Dreissicher, härra Dreissicher! 
Dreissiger (juba salongi lävel, et minna, 
pöördub ümber, pahaselt). Noh, Pfeifer, mis siis 
jälle on? 
Pfeifer. Nüüd...nüüd... mind jätke 
rahule! õi 
Dreissiger. Mis siis lahti on? 
Kittelhaus. Te ajate ju hirmu pääle, 
rääkige ometi. 
= Pfeifer (ikka veel nagu arust ära). Jätke 
- . mind rahule. Niisugune tükk! Aga niisu- 
gune tükk ka! Ülemus... neil võib hästi 
minna! 

Dreissiger. Kuradi nimel, mis siis 
on juhtunud? On mõni kaela murdnud? 

Pfeifer (pea nuttes, karjub hirmunult). 
Nad on Jägeri Moritze lahti päästnud, polit- 
seiülema läbi peksnud ja minema ajanud, 
sandarmi läbi peksnud ja minema ajanud. 
Ilma kiivrita... mõõk katki... ei, ei! 

Dreissiger. 0OPfeifer, te olete küll 
mõistuse kaotanud? 

Kittelhaus. See oleks ju revolutsioon! 

Pfeifer = (istub, kõigest kehast värisedes, 
kiunudes). Härra Dreissicher, asi läheb tõ- 
siseks! Härra Dreissicher, asi läheb tõsi- 
seks! 

Dreissiger. Na, siis ei või terve po- 
litsei . . . 

Pfeifer. Härra Dreissicher, asi läheb 
tõsiseks! 

Dreissiger. Pidage molu, Pfeifer! 
Pagan teid võtku! 

Proua Dreissiger (õpetaja prouaga 
saalist); Ah, Wilhelm, see on aga tõesti pöö- 
rane. Terve ilus õhtu rikutakse meil. Nüüd 
on sul käes, nüüd tahab pastoriproua ka 
parem ära koju minna. 

Kittelhaus. Armas, armuline proua 
Dreissiger, see on ehk täna õhtu vististi 
kõige parem ... 

Proua Dreissiger. Aga, Wilhelm, 
sa peaksid ometi korra põhjalikult sinna 
sõna sekka ütlema. 

Dreissiger. Katsu sina seda ja ütle 
neile! Mine! (Pastori ette seisma jäädes.) 
Olen ma siis hirmuvalitseja? Olen ma 
siis inimestenülgija? 

Kutsar Johann (tuleb). . Armuline 
proua, ma panin hobused rakkesse. Väikese 
Žorži ja Karli viis kandidaadihärra juba 
vankrisse. Kui asi päris pahaks läheb, pis- 
tame minema. 

Proua Dreissiger. Ja mis siis pa- 
haks peab minema? 

Johann. Egas minagi tea. Ma ütlen 
paljalt oma arvamist. Inimesi valgub ikka 
rohkem kokku, Nad on ometi polit- 
sei koos sandarmiga minema kihutanud. 

Pfeifer. Asi läheb tõsiseks, hra Dreis- 
sicher! Asi läheb tõsiseks! 

Proua Dreissiger (tõusva hirmuga). 
Ja mis siis peab saama? — Mis nad taha- 
vad? — Egas nad ometi kallale tungi, Jo- 
hann? 

Johann. Proua madam, sääl on hul- 
gas kurje koeri. 

Pfeifer. Asi läheb tõsiseks, kibetõ- 
siseks! 

Dreissiger. Lõuad pea, eesel! On 
uksed tugevasti kinni? 

Kittelhaus. Tehke mulle see hää- 
meel... Tehke mulle see häämeel... 
Ma olen otsusele jõudnud... Tehke mulle 
see häämeel,,. (Johannile) Mis nad siis 
tahavad? 

Johann (häbelikult). Enam palka ta- 
havad nad saada, need rumalad lurjused. 

Kittelhaus. Hää, ilus! — Ma lähen 
välja ja täidan oma kohustust. Ma räägin 
nende inimestega korraks tõsiselt. 

Johann. Õpetajahärra, õpetajahärra! 
see jätke küll tegemata. ' Siin on iga sõna 
asjata. 


Kittelhaus. Armas härra Dreissiger, 
veel sõnake. Paluksin teid: pange ini- 
mesed läve taha ja laske kohe minu järel 
uks lukku panna. 

Proua Kittelhaus. Josef! Kas sa 
tõesti minna tahad? 

Kittelhaus. Ma tahan. Ma tahan. 
Ma tean, mis ma teen. Ära muretse, kül- 
lap Issand mind kaitseb. 

Proua Kittelhaus (surub tema kätt, 
astub tagasi, pühib pisaraid silmist). 

Kittelhaus (kuna alt järjest suure rahva- 
kogu tume kära üles kostub), Ma teen nii. . . 

Ma teen nii, nagu tahaksin ma rahulisti 
koju minna. Tahan ometi näha, kas mu 
vaimulik amet. . . kas ma nende inimeste 
juures enam niigi palju aukartust... Tahan 
ometi näha. (Võtab kübara ja kepi) Edasi 
siis, Jumala nimel. (Ära. Dreissiger, Pfeifer ja 
Johann saadavad teda.) 

Proua Kittelhaus (pisarate all proua 
Dreissiger'i kaela ümber langedes). Armas proua 
Dreissiger, kui talle aga õnnetust ei juhtu! 

Proua Dreissiger (nagu segane), Ma 
ei tea, armas, mulle tuleb ette nii. . , ma 
ei tea sugugi, kuidas mõista või olla, See 
käib üle inimese mõistuse. Kuisee nii on... 
siis on see ju otse nii, kui oleks rikkus ku- 
ritegu. Vaadake ometi ka, kui mulle keegi 
seda oleks ütelnud, ma ei tea, armas proua, 
ma oleksin ehk parem oma väikestesse 
oludesse edasi jäänud. 

Proua Kittelhaus. Armas proua 
Dreissiger, igas eluseisuses on küllalt pettu- 
musi ja pahandusi. 

Proua Dreissiger. No muidugi, no 
muidugi, seda ju mina ka mõtlen. . Ja et 
meil rohkem on kui teistel inimestel. . . 
Jeesus, me ei ole seda ju ometi ka mitte 
varastanud. See on ometi kõik penn penni 
kõrval õigel teel saadud. See ei või ju 

ometi "sugugi võimalik olla, et inimesed 
ühele kallale tulevad. Kas siis minu mees 
süüdi on, kui äri halvasti läheb? (Alt kostub 
märatsev kisa üles. Kuna mõlemad naised kahva- 
tanult ja hirmul teineteise otsa vaatavad, tormab 
Dreissiger sisse.) 

Dreissiger. Rosa, viska enesele midagi 
üle ja karga vankrisse, ma tulen kohe järgi. 
(Tormab rahakapi juurde, avab selle ja topib väärt- 
asju taskutesse.) 

Johann (tuleb). Kõik valmis. Aga nüüd 
kähku, seni kui tagaväravast veel saab! 


Proua Dreissiger (hirmsas ärrituses, 
kutsarile ümber kaela langedes': Johann, armas, 
kallis Johann! Päästa meid, .armas, armas 
Johann! Päästa mu pojad, oh, oh . .. 


Dreissiger. Ole ometi mõistlik! Lase 
ometi Johann lahti! 


Johann. Proua! Proua! Olge aga päris 
rahulik! Meie mustad võtavad. Neile ei 
saa keegi järele. Kes eest ära ei hoia, sel- 
lest lastakse üle. (Ära.) 


Proua Kittelhaus (nõutu, hirmul): Aga 
minu mees? Aga. . . aga minu mees? Aga, 
härra Dreissiger, minu mees? 

Dreissiger. Õpetajaproua, rahustuge, 
ta on ju terve. Rahustuge, ta on ju terve! 

Proua Kittelhaus. Temaga on mi- 
dagi juhtunud. Te ainult ei ütle! Te ei 
ütle ainult! 

Dreissiger. Laske aga olla, nad 
saavad seda kahetsema. "Ma tean selgesti, 
kelle käed seda tegid. Niisugune kuulmatu 
häbematus ei jää kätte maksmata. Kogudus, 
kes oma hingekarjase läbi peksab, vuih 
kurat! Marupenid, muud midagi, hulluks- 
läinud metsalised, kes sellekohase palga 
saavad. (Oma naisele, kes kui uimane sääl sei- 
sab.) Siis mine ometi ja liiguta end! (Maja 
ukse pihta lõhutakse.) Kas sa siis ei kuule? 
See hulguste kari on mõistuse kaotanud. 
(Purukslöödud aknaruutude klirin alumisel korral.) 
Ei ole midagi teha, peame katsuma, et 
minema saame. | 

Kuulukse hüüdu: ,,Feifer tulgu väljal —“ Feifer 
tulgu välja!“ 

Proua Dreissiger. Feifer, Feifer, 
nad nõuavad Feiferit välja. 

Pfeifer (tormab tuppa), Härra Dreissi- 
ger, tagavärava ees on ka juba inimesi. 
Maja uks ei pea enam kolme minutitki 
vastu. Sepp Wittig virutab sellele pihta 
nagu hullumeelne. 


All suureneb kisa ja müra: ,,Feifer tulgu välja! — 
Feifer tulgu välja!“ 

Proua Dreissiger (pühib minema nagu 
taga aetud; tema kannul proua Kittelhaus. Mõlemad 
ära). 

Pfeifer (kuulatab, kahvatab, saab hüüetest 
aru ja on vallatud hullunud hirmust. Järgmist ajab 
ta segi nuttes, kiunudes, paludes, hädaldades maru- 
kiirusega suust. Selle juures kuhjab ta Dreissiger'i 
lapselikkude hellatustega üle, paitab tema põski 
ja käevarsi, suudleb tema käsi ja hakkab tema üm- 
bert nagu uppuja kinni, teda selle juures liikumast 
takistades ja mitte enam lahti lastes), Ah, ar- 
mas, kallis, kõige armulisem härra Dreis- 
siger, ärge jätke mind siia, ma olen teid 
ju ikka truusti teeninud; ma* olen ju 
ka inimestega alati hästi ümber käinud. 
Ärge jätke mind maha, nad teevad mu 
külmaks! Kui nad mind leiavad, tapavad 
nad mu ära. Oh Jumal taevas, oh Jumal 
taevas! Mu naine, mu lapsed... 


Dreissiger (minnes, asjata end Pfeifer'i 
käest vabastada katsudes). Laske mind ometi 
vähemalt lahti, inimene! Küll läheb kõik 
mööda; küll läheb kõik mööda! 

(Pfeifer'iga ära.) 


Mõneks silmapilguks jääb ruum tühjaks. Saalis 
klirisevad aknad. Kõva hoop kajab läbi maja, siis 
mürisev hurraa! Selle järel vaikus. Mõned sekun- 
did mööduvad, siis kuuldub ettevaatlikku jalaastu- 
miste müdinat trepist üles, seejuures argseid hüü- 
deid: Pahemat kätt! — Alt üles! — Sst! Pikka- 

misi, pikkamisi! Ära tõuka! Aita! Plärts, on mul 
aga midagi käes! Minge eest, titad! Me läheme 
pulma! Mine sisse! Astu sina ees!“ 


Nüüd ilmuvad nooredkangrud ja tüdru- 
kud välimisele lävele, on arad tuppa tulema ja tõu- 
kavad üksteist sisse. Mõne sekundi pärast on argusest 
üle saadud ja kehvad, kõhnad, haiglased, näruste ja 
paigatud riietega inimesed valguvad tuppa ning 
saali laiali, kõike esiti uudishimulikult ja aralt vah- 
tides, siis kätega katsudes. Tüdrukud proovivad 
sohvasid, peeglite ette koguvad salgad ennast vaa- 
tama. Mõned asuvad toolide otsa, et pilte lähemalt 
vaadata ja neid maha võtta, ja ikka uusi viletsuse- 
kujusid tuleb juurde. ° 

Esimene vana kangur (tuleb). Ei, 
ei, sellega jätke mind rahule! All hakka- 
vad nad juba pääle ja hävitavad asju. Nii- 
sugune hullus! Selle juures ei ole ju enam 
meelt, ja mõistust ka mitte. Sellest saab 
lõpuks veel väga kuri lugu. Kellel siin pää 
selge, see kaasa ei tee. Mina vaatan ette 
ja ei hakka niisuguseid tükke tegema. 

Jäger,Bäcker, Wittig ämbriga, vana Bau- 
mert jahulk noori ja vanu kangruid tulevad, nagu 
kedagi jahil taga ajades, tormates tuppa, karjuvad 
kähisevate häältega läbisegi. 

Jäger. Kuhu ta läks? 

Bäcker. Kus on see inimestenülgija? 


Vana Baumert. Kui me põhku peame 
sööma, Söö sina saepuru! 

Wittig. Kui meta kätte saame, poome 


° ta üles! 


Esimenevana kangur.Me võtame 
ta jalgupidi ja viskame aknast välja, kivide 
pääle, et sinna jääbki! 

Teine noor kangur (tuleb), Ta on 
läinud kus seda ja teist! 

Kõik. Kes? 

Teine noor kangur. Dreissiger! 

Bäcker. Feifer ka? 

Hääled. Otsige Feiferit! Otsige Feiferit! 

Baumert. Nuhi, võta, Feiferikene, 
kangrukene on näljutada! (Naer.) 

Jäger. Kui me teda ka kätte ei saa 
— Dreissiger'i tõbrast — paljaks me ta 
teeme ! 

Baumert. Vaeseks nagu kirikuroti! 

Kõik tormavad hävitamishimuga saali läve poole. 

Bäcker (kes kõige ees, pöördub ümber, 
peatab teisi), Pea, kuulge mind! Kui siin 
valmis oleme, siis alles veel õieti pääle hak- 
kame. Siit läheme Bielausse, Dittrich'i 
juurde, kellel need masinateljed on! Kõik 
see viletsus tuleb vabrikuist! 

Vana Ansor ge (tuleb sisse. Kui ta mõne 
sammu on astunud, jääb ta seisma, vaatab ringi ja 
ei taha oma silmi uskuda, raputab pääd, lööb ene- 
sele otsa ette ja ütleb). Kes mina olen? Kan- 

enesele mitu korda otsaesise ette.) Minuga ei 
ole õige asi! Maei vasta millegi eest! Mul ei 
ole õiget aru. Minge ära, minge ära! Minge 
ära, mässajad! Pääära, jalad ära, käed ära! 
Võtad sa mul minu majakese, võtan ma 
sinu majakese ! Ikka kallale | (Uludessaali, tei. 
sed kisades ja naerdes tema kannul.) 


Eesriie langeb. 

VIIES VAATUS. 


Langenbielaus. — Vana kangru Hilse toakene. 
Pahemat kätt aknake, selle ees teljed, paremat kätt 
voodi, kohe selle kõrval laud. Paremat kätt nur- 
gas ahi ja selle ümber pink. Laua juures, voodi 
äärel ja pinkidel istudes : vana Hilse, tema samuti 
vana, pime ja peaaegu kurt naine, tema poeg'Gott- 
lieb jaselle naine Luise — hommikupalvel. Laua 
ja telgede vahel poolivokk lõimega. Pruunide lae- 
palkide vahel kõiksugu vana ketruse- ja kudumis- 
riistapuid. Pikad lõngapaasmed ripuvad alla. Tuba 
kõiksugu kraami täis. Väga kitsal ja madalal ruu- 
mil on tagaseinas uks, mis ,,majja“ viib. ,, Maja“ 
seinas jälle uks, mis samasugusesse kangrutuppa 
näha laseb nagu esimenegi. ,,Majal“ on pudene- 
nud krohviga seinad, kivipõrand; vana lagunud puu- 
trepp viib katusekorrale. Osaliselt näha on pesu- 
küna pingil; vilets pesu ja vaeste inimeste toakraam 
on kõik segi visatud. — Kõigisse nendesse ruumi- 
desse langeb valgus pahemalt poolt. 

Vana Hilse (habemik, tugeva kondiga, aga 
nüüd vanaduse, töö, haiguse ja viletsuse läbi kössi 
langenud, vana ühe käega sõjamees. Nina terav, 
näovärv jumeta, värisev, ainult luu ja nahk ja kün- 
napuud; iseloomulikud nagu haiged kangrusilmad. — 
Poja ja miniaga püsti tõusnud, loeb palvet. Armas 

Jumal ja Isa taevas. Me ei oska Sind kül- 
lalt kiita ja tänada, et Sa meid ka sel ööl 
jälle oma helduse ja armuga.. . ja oled 
meie pääle halastanud, et meile ka sel ööl 


ei ole kurja sündinud. Issand, Sinu heldus 


ulatab maailma otsani, ja meie oleme vae- 
sed, patused inimesed, mitte väärt, et Sinu 
jalg meid puruks tallab, nii viletsad ja 


hukkaläinud me oleme. Aga Sina, armas 


Isa, tahad meie pääle vaadata ja meid vastu 
võtta oma kalli Poja, meie Issanda ja Lunas- 
taja Jeesuse Kristuse pärast. ,,Kristuse veri, 


õigus ka, on minu aukuub lõpmata.“ Ja 


kui ka meie heidame mõnikord meelt Sinu 
karistusvitsa all — ja seletamise ahi põ- 


leb väga rängas tules — siis ära mõista 


meie üle kohut, vaid anna meile andeks 
meie võlad, - Anna meile Kannatust, taevane 
Isa, et; üle, kõige. viletsuse järel osa saame 
Sinu rigavesest' õnnistusest. Aamen. 

Ema Hi id e (kes kummargil kõigest jõust 
kuulatada oli püüdnud, nuttes): Küll sina, isa, 
oskad “alati ilusä "palve teha! (Luise asub pe- 
suküna e'te; Gott tä t teise tuppa.) 

Vana Hilse. Kus siis tüdruk on? 

Luise. Ta läks Peterschwaldesse — 
Dreissicher'i juurde. Ta oli õhtuks jälle 
hulga lõnga poolideks ajanud. 

ja Vana Hilse (kõvendatud häälega nagu 


p AT AN 
 kurdile). Ema, nüüd toon sulle ka vokikese. 

E ma Hilse. Noh, t00, too. 

Vana Hilse (poolivokki ema ette tõstes). 
Vaata, ma küll.ei tahaks sind sellega vae- 
0. . vata, aga... 

Ema Hilse: Ei. ..ei. . ., mis mul 
muudki oma ajaga pääle hakata? 

Vana Hilse. Pühin su sõrmed vähe- 
kese üle, et lõng rasvaga ei saa — kuuled? 
(Pühib nartsuga tema sõrmi.) 

Luise (pesuküna eest). Kas siis meie ka 
rasvast oleme söönud?! 


Vana Hilse. Eiole meil rasva, sööme 


C 


kuiva leiba — ei ole meil leiba, sööme 
kartuleid — ei ole meil kartuleid ka mitte, 
sööme me kuivi sõklaid., - 


Luise (pahaselt). Ja eigjä 
siis teeme nagu Weng 
järele, kuhu sinder kž 
mattis. Selle kaevamt 
paar nädalat raipest 

Gottlieb (teisest toast). 
sa ajad? 

Vana Hilse. Saei peaks kõnelemanii 
jumalavallatult! = (Istub telgede ette, hüüab:) 
Gottlieb, tule mulle natuke appi, — paar 
lõnga oleks läbi tõmmata! 


111 


Luise 0(pesuküna juurest). Gottlieb, tule 
aita isa. 

Gottlieb tuleb, hakkavad piipeetriga lõnga soast 
läbi tõmbama. Vaevalt on nad alanud, kui Hoel 
tuleb. 

Hornig (lävelt). Jõudu kah tööle! 


Vana Hilse ja Gottlieb. Jõudu = 


tarvis, armas Hornig. 

Vana Hilse. No ütle, millal sa siis 
ka magad? Päeval käid kauplemas, öösi 
valvad. 


Hornig. Mul polegi enam und! 

Luise. Tere, Hornig! 

Vana H'ilse. Nomis on hääd kuulda? 

Hornig. Kenu uudiseid, meister. Pe- 
terschwalde mehed on korraks kuradi poi- 
sid olnud ja on vabrikant Dreissicher'i kõige 
ta perekonnaga pesast välja kihutanud. 

L uise (erutuse “märkidega). Hornig luiskab 
jälle kord hommiku: vara. 

Hornig. Seekord mitte, noorik! See- 
kord "mitte — ilusad lapsepõlled on mul 
vankris. -— Ei, seekord räägin ma tõtt. 
Nad on ta, püha tõsi, minema ajanud. Eile 
õhtu on ta Reichenbachi tulnud. Jumal 
temaga! Ei ole teda ka sinna jätta tahe- 
tud — ikka kangruid kartes — niion tasiis 
säält jälle edasi vajunud Schweidnitzi poole — 

Vana Hilse (annab pojale lõngaotsi kätte, 
kes neid soast läbi tõmbab). Oleks aeg sul, 
Hornig, luiskamist jätta. 

Hornig. No siis ärgu ma siit tervete 
kontidega mingu. Ei, ei, seda teab juba 
varsti iga laps. 

Vana Hilse. No siis ütle mulle, olen 
mina pääst ogar või oled sina? 

Hornig. Mis mina sulle jutustasin, on 
nii tõsi kui aamen kirikus. Ma ei julgeks 
siis midagi ütelda, kui ei oleks püstijalu 
sääl juures olnud, ennegi olen kõik ise oma 
silmaga näinud. Oma silmaga, Gottlieb, 
nagu praegu sind näen. Vabrikandi maja 
lõhkusid nad puruks, alt keldrist kuni üles 
katuseharjani. Katuse akendest pildusid 
nad portselani välja, ikka üle katuse alla. — 
Kui mitusada ja tuhat kangast barhenti 
juba üksi ei vedele jões! Vesi on sulus, 
võid arvata; lainetas juba üle kallaste; üsna 
indigosinine kõigest sest hulgast värvist, 
mis nad aknast välja kühveldasid. Sinised 
indigopilved muudkui tolmasid! Ei, ei, nad 
ikka hävitasid päris hirmsasti. Mitte üksi 
elumajas... värvikojas... aitades..! Tre- 
pid purustatud, põrandad üles kistud, peeg- 
lid kildudes — sohvad, toolid, kõik katki 
käristatud, katkilõigatud — puruks raiutud 

ja puruks tallatud — tont võtku! — Võid 
uskuda, hullem kui sõjas. 

Vana Hilse. Ja seda oleksid meie 
kangrud teinud? (Raputab pääd pikkamisi ja 
uskmatult. Läve pääle on uudishimulisi majaela- 
nikke kogunud.) 

Hornig. No, kes siis muud. Ma võik- 
sin neid kõiki ju nimepidi nimetada. Käisin 
landraadiga koos kõik kohad läbi. Sääl 
olen ma paljudega rääkinud. Nüüd on nad 
vagusad nagu enne. Tegid oma tüki läbi 
tasakesi, aga tegid põhjani. Landraat rää- 
kis mitmega, olid nii alandlikud kui ikka. 
Aga keeldu nad ei kuulanud. Kõige tore- 
damad mööblid raiuti puruks nagu palga 
eest. 


Vana Hilse. Landraadiga käisid koos? 

Hornig. No ega mina neid hakka 
kartma. Mind ometi tuntakse nagu vale 
vaskraha. Mul ju nendega midagi ees ei 
ole. Seisan nende kõigiga hääl jalal. No, 
nii tõesti, kui mu nimi Hornig on, olen ma 
käinud. Ja võite julgesti uskuda: võttis siin 
südame lähedalt päris pehmeks — ja land- 
raat, sellest oli näha — temale läks see 
südamesse ka küllalt. Sest mispärast? — 
Mitte ainsat sõnakest ka ei olnud kuulda, 
nii vaikselt läks asi. Otse pühalik tund- 

mus oli, kuis — vaesed näljavaresed ja — 
tasusid kord kätte. 

Luise (väljapurskuva ärevusega; ühtlasi silmi 
põllega pühkides). Nii on ka õige, nii peabki 
tulema! 

Majarahv a hääled. Siin oleks ka 
inimestenülgijaid küllalt! Sääl teiselpool elab 
kohe üks. Sel on neli hobust ja kuus kales- 
kat tallis ja laseb selle eest kangrud nälgida. 

Vana Hilse (ei usu ikka veel), . Kuidas 
niisugune asi siis võis tulla ja olla? 

Hornig. Kes no teab? Võib tulla ka. 
Üks ütleb nii, teine naa. 

Vana Hilse. Mis nad siis räägivad? 

Hornig. No, Jumal temaga, Dreis- 
sicher olla ütelnud: kangrud võida põhku 
süüa, kui neilon nälg. Enam mina ka eitea. 

Liikumine päältkuulajate keskel, kes seda põlgu- 
sega üksteisele edasi ütlevad. 

Vana Hilse. No kuula, Hornig. Sa 
võiksid mulle minupärast ütelda : Vana Hilse, 
homme pead sa surema. Võib kaolla, vas- 
taksin ma — miks ka mitte? — Sa võiksid 
mulle ütelda: vana Hilse, homme tuleb sulle 
Preisi kuningas külla — aga et kangrud, 
inimesed nagu mina ja mu poeg — ja meil 
peaks niisugune asi ees olema olnud. Ei 
maa päälgi! Iial ja ilmaski ma seda ei usu. 


115 


kun all 


Miilike (seitsmeaastane, ilus lahtiste lina- 
lakk-juustega, korvikene käe otsas, tuleb hüpates, 
emale hõbelusikat näidates), Ema, ema! Vaata 
ka, mis mul on! Selle eest pead sa mulle 
uue kleidikese ostma ! 

Luise. Kust siis sina, tüdruk, nii ael- 
des tuled? . (Tõusva ärevuse ja põnevusega.) 
Mis sa sääl jälle kokku kannad? Ja ene- 
sel hing rindu kinni jäämas. Poolid on 
sul alles korvis. Mis see peab tähendama, 
tüdruk? 

Vana Hilse. Tüdruk, kust sa selle 
lusika oled saanud? 

Luise. Võib olla leidis. 

Hornig. See maksad oma kaks, kolm 
taalrit igal ajal. 

Vana Hilse (ärevusega). Välja lävest, 
tüdruk! Välja! Kohe tee, et välja saad. 
Kas sa kohe lähed, või pean ma roosa 
võtma? Ja lusikas vii sinna, kust sa ta 
tõid. Välja! Tahad sa meid kõiki varas- 
teks teha, mis? No küll ma sul näppamis- 
himu seest välja ajan — (otsib midagi löö- 
miseks). 

Miilike (ema undruku küljes, nuttes). 
Vanaisa, ära peksa — me — ol-oleme ju — 
ometi leidnud. Pooli... Pooli — lastel on 
— kõigil neid! 

Luise «(hirmu ja põnevusega välja pursates). 
Noh, näed nüüd, laps on ju leidnud. Kust 
sa siis leidsid? 

Miilike — (nuuksudes), Peter-schwaldes 
— leid-sime — Dreissicher'i maja eest. 

Vana Hilse. No sääl meil see kupa- 
tus on. Nüüd aga kähku, või muidu teen 
ma sulle jalad alla. 

Ema Hilse. Mis siis õieti on? 

Hornig. Ma ütlen sulle midagi, isa 
Hilse. Las Gottlieb tõmbab kuue selga, 
võtab lusika ja viib politseisse. 


Vana Hilse. Gottlieb, aja kuub selga. 

Gottlieb — (juba seda tegemas). Lähen 

kohe kantseleisse, ja ütlen: nad ärgu pangu 

pahaks, lapse käest ei või ju asjast arusaa- 

mist nõuda. Ja et ma lusika ära tõin. 
Jäta nutmine järele, tüdruk. 

Ema viib nutja lapse teise tuppa, paneb ukse kinni 
ja tuleb tagasi. 

Hornig. See võib oma kolm taalrit 
väärt olla. 

Gottlieb. Anna rätik või midagi, 
Luise, et ilusti sinna saab. Niisugune kal- 
lis asi. (Pisarsilmil mässib rätikusse.) 

Luise. Kui ta meie oma oleks, saaks 
sellest mitu nädalat elada! 

Ved 


Vana Hilse. Tee, tee, tõtta! Tõtta 


mis sa võid! See oleks veel! See veel 
parajasti puudus. Tee, et me selle saatana- 
lusika kaelast saame. 

Gottlieb lusikaga läheb. 

Hornig. Nüüd siis katsun mina ka, 
et minema saan. (Teeb minekut, räägib veel 
mõne sõna majarahvaga, siis läheb.) 

Haavaarst Schmidt w (elavhõbedana 
liikuv, ümmargune mees, veinpunase kavala näoga, 
tuleb). Tere hommikut, rahvas! On need 
aga kenad lood. Tulge mul aga! (Sõrmega 
ähvardades.) Teil on seda kõrvade taga pak- 
sult. (Lävel;ilma tuppa astumata.) Tere ka, isa 
Hilse! (Ühele naisele ,majas“.) No, emakene, 
kuidas siis on jooksjaga? Parem, mis? No 
näete. IsaHilse, pean ometi vaatama, kuidas 
teie juures välja näeb. Mis kurat siis vana- 
emaga on? 

Luise. Tohtrihärra, tema silmasooned 
on ära kuivanud, ta ei näe enam sugugi. 

Schmidt. See tuleb tolmust ja tule- 
valgel töötamisest. Mis sa ütled, oskate teie 
aga seda kokku riimida? Terve Petersch- 
waldau on ju teel siia. Mina istun täna 
hommikul rattile, ei mõtle midagi paha, 
mitte taime ka. Ja kuulen päris imelugu- 
sid. Mis siis, kolme kuradi nimel, inimes- 

tele sisse on tikkunud, Hilse? Teevad mä- 
rulit, on pöörased nagu hundikari, mässa- 
vad, hakkavad vastu, riisuvad, röövivad... 
Miilike! Kus siis Miilike on? (Luise lükkab 
Miilikese, kellel veel nägu nutune, tuppa.) Noh, 
Miilike, haara kord mu kuuetaskutest, ta- 
gant. (Miliike teeb seda.) Piparkoogid, need 
on Sulle. No, no, no, mitte kõik korraga. 
Pagana tüdruk! Enne pead laulma! Rebane 
sa... noh? Rebane, sa.. kana... noh? 
Oota mul, mis sa oled teinud: Sa oled ju 
varblasi kirikhärra aial sitaratasteks sõima- 
nud? Nad on seda köstrile kaevanud. — 
No nüüd ütelgu ometi keegi. Üks tuhat 
viissada inimest on jalul. (Kaugelt kuulukse 
kellalöömist.) Kuulete: — Reichenbachis lüü- 
akse hädakella, Tuhat viissada inimest. 
Maailma hukkaminek. Kole! 

Vana Hilse. Ja nad tulevad siis ikka 
tõesti siia? 

Schmidt. No muidugi, muidugi, ma 
sõitsin ju nende vahelt läbi, kõigest sest 
parmasest. Kõige parema meelega oleksin 
ma rattilt maha tulnud ja neile igaühele 
pulbri annud. Tulevad üksteise järele nagu 
hall viletsusehunnik ja ise võtavad laulda, 
nii et kõhus kõik segamini ajas ja päris 
pööritama pani. Pidime kohe selle järel 

ühe tubli kibeda ostma. Ei mina tahaks 
vabrikant olla, kui ma ka kummiratastel 
võiksin sõita. (Eemal laulmine.) Kuulete! Just 
nagu klopitakse sõrmekondiga vana lõhkist 
supipotti. Lapsed, see ei võta viitki minu- 
tit, siis on nad siin. Jumalaga, rahvas. 
Ärge rumalusi tehke. Soldatid tulevad kohe 
nende kannul. Jääge mõistuse juurde. Peter- 
schwaldau omad on mõistuse kaotanud. 
(Lähedal lüüakse kella.) Taevas, nüüd hakka- 
vad nad meil ka juba kella lööma, siis pea- 
vad ju inimesed sootu marru minema. 
(Trepist üles, ära.) 

Gottlieb — (tuleb lõõtsutades tagasi), Ma 
nägin neid, ma nägin neid. (Ühele naisele.) 
Nad on siin, emake, nad on siin! — (Lävel.) 
Nad on siin, isa, nad on siin! Nad on tei- 
vaste ja kirvestega. Nad on juba üleval 
Dittrich'i juures ja teevad märulit. Neile 
makstakse vist, arvan ma, raha välja. Oh 
Jeesus, mis nüüd küll tuleb? Ma ei taha 
näha. Kui palju rahvast, oi kui palju! Kui 
need alles hoogu võtavad, — oh hoidku, 
oh hoidku! Siis on vabrikantidega kuri 
lugu! 

Vana Hilse. Miks sa siis nii jooksid. 
Sa senini teed, kuni sul vana häda uuesti 
käes, kuni jälle pikali oled. 

Gottlieb (pooleldi rõõmsas erutuses). No 
ma pidin ometi jooksma, muidu oleksid 
nad mu hulka võtnud. Karjusidki juba kõik, 
ma pidada käed külge panema. Ristiisa 
Baumert oli ka sääl. See ütles mulle: too 
omale ka üks viieline, sa oled ju ka vaene 
näljavares. Ta ütles koguni: ütle oma isale ... 
ma ütelgu teile, isa, te tulgu ka ja aidaku 
kaasa vabrikantide nülgimist kätte tasuda. 
(Kirglikult.) Nüüd tulevat teised ajad, ütles ta. 
Nüüd tulevat kangrutega koguni teine lugu. 
Me pidavat kõik ilmuma ja kaasa aitama 
seda läbi viia. Me nõudvat nüüd kõik ka 
pool naela liha pühapäeval ja suurte pühade 
ajal kord verivorsti ja kapsaid. Asi saavat 
nüüd kõik koguni teise näo, ütles ta. 

Vana Hilse (surutud põlgusega). Ja see 
tahab sinu ristiisa olla?! Ja käsib sind ka 
niisugusest nuhtluseväärilisest kuritööst osa 
võtta?! Ära sina niisuguste asjadega tegu 
tee, Gottlieb. Sääl mängib kurat oma 
käega kaasa. See on saatana töö, mis need 
teevad. 

Luise (vallatud kirglikust ärevusest, ägedalt). 
Ja ja, Gottlieb, mine sina aga ahju taha 
sooja, võta kausitäis petipiima põlvedele ja 
loe palvet, siis oled isa meele järele. — Ja 
see tahab mees olla! (Maiainimeste naer.) 

VanaHilse (värisedes, surutud vihaga). 
Ja sina tahad õige naine olla, häh? — No 
siis ütlen ma sulle kord tõsise sõna. Sa 
tahad ema olla ja sul on niisugused lõuad? 
Sa tahad oma tütrele õppust anda ja hässi- 
tad oma meest üles kuriteole ja kõlva- 
tusele?! 

Luise (piirita ägedusega). Teie ka oma 
vagatsevate sõnadega. . . neist ei ole veel 
pisemgi laps söönuks saanud. Selle tõttu 
ongi nad kõik neli lamanud pasa sees ja 
närudes. Neist ei saanud mitte üks ainus 
mähkmekene ka kuivaks. Mina tahan ema 
olla, tea seda! Ja sellepärast, tea seda, 
mingu kõik vabrikandid põrgu ja katk neile 
kurku. - Mina olen ema. — Kas nõnda 
hoitakse seesugusel üussikesel elu sees?! 
Ma olen enam ulunud kui õhku sisse hin- 
ganud, sest silmapilgust pääle, kui sihuke 
väetike ilmale sündis, kuni surm tuli ja ta 
üle halastas. Teie ei hoolinud sellest kura- 
ditki. Teie lugesite ja laulsite ja mina 
jooksin jalad veriseks, kust saaks ainsa til- 
gakese petipiima. Kui mitusada ööd ei 
ole mina oma pääd murdnud, kuidas saaks 
sihukese väetikese ainugi korra surnuaiast 
mööda. Mis on sihuke laps süüdi, häh? 
ja peab nii viletsal kombel lõpma — ja 

üleval Dittrich'i juures pestakse neid veini 
ja piima sees. Ei, ei: Kui siin lahti läheb 
— mittegi kümme hobust ei pea mind 
kinni. Ja seda ma ütlen: kui nad Dittrich'i 
maja kallale tormavad — mina olen esi- 
mene — ja häda igaühele, kes mind tahab 
takistada. -— Mul on sellest villand, niipalju 
on kindel. 

Vana Hilse. Sina oled hukas; sind 
ei saa aidata. 

L uise (marus). Teid ei saa aidata. Puss- 
persed olete puha. Nadikaelad, aga mitte 
mehed. Päälesülitamist väärt. Pudinäod, 
kes laste eest pakku panevad. . . Sihuke- 
sed, kes aitäh ütlevad, kui nahatäie saavad. 
Nii tühjaks on nad teie veresooned teinud, 
et te enam punastadagi ei saa. Piits oleks 
vaja võtta ja veidi üdi teie mädanud kon- 
tidesse peksta. (Ruttu ära.) 

Piinlik vaikimine. 

Ema Hilse. Mis nüüd selle Luisega 
on, isa? 

Vana Hilse. Midagi, ema. Mis te- 
maga siis peab olema? 

Ema Hilse. Ütle ometi, kas mul 
ainult kõrvad kumisevad, või lüüakse kella? 

Vana Hilse. Küllap mõnda maetakse, 
ema. 

Ema Hilse. Aga minule ei taha ikka 
veel pääsmist tulla! Miks surm mind ei 


taha, meheke? 
Vaheaeg. 
Vana Hilse (jätab töö seisma, ajab ennast 


püsti, pühalikult). Gottlieb! Su naine on mulle 


niisuguseid asju öelnud. Gottlieb, vaata 
kord siia. (Paljastabrinna) Siin sees istus 
midagi, nii suur kui sõrmkübar. Ja kuhu 
ma oma käe jätsin, teab kuningas. Hiired 
teda maha ei närinud. (Kõnnib edasi-tagasi.) 
Sinu naine — tema pääle ei mõelnud veel 
keegi inimene, kui minu veri juba isamaa 
eest voolas. Ja sellepärast võib ta plärada 
niipalju kui ta tahab. See on mulle 
ükstapuha ja üks sitt kõik. — Kartma? 
Mina peaksin kartma? Keda siis? Paari 
soldatit, kes ehk mässajate kannul võivad 
tulla? Oh Jekerle!! Tulgu nad ometi! 
Polekski väga paha. Ei, ei, kui ka mu selg- 
roog juba on pehkinud, kui aga vaja, on 
mul veel kondid nagu elevandiluust. Siis 
ma veel paari räbalase püssitiku eest ei 
tagane. — Ja kui asi päris halvasti läheks?! 
Oh kui hää meelega, kui hää meelega lähek- 
sin ma õhtule. Suremiseks ei laseks ma 
ennast pikalt paluda. Parem täna kui homme. 
Ei, ei! Ja olekski hää. Sest mis mul siis 

N siia maha jääb? Seda vana —piinakongi 
- ometi järele nutta ei maksa. Hunnik hirmu 
ja häda, mida eluks hüütakse, selle jätak- 
sin hää meelega selja taha. — Kuid siis, 
"Gottlieb! Siis tuleb midagi — ja kui see 
ka veel ära pillatakse, — siis tagajärel on 
- kõik otsas. 

Gottlieb. Kes seda teab, mis pärast 
«surma tuleb? Näinud ei ole seda keegi. 


Vana Hilse. Mina ütlen sulle, Gott- 
 lHeb! Ära kahtle selle juures, mis meil 
vaestel inimestel on. Mille eest muidu 
oleksin ma siis istunud — ja jalgpuid tal- 
'lanud elu eest, 40 aastat ja enam? ja olek- 
% - sin rahulikult päält vaadanud, kuidas sääl 
 kõrkus ja ülbus elab — ja kulda teeb minu 
näljast ja murest. Mille eest siis? Et mul 
- üks lootus on. Mul on midagi kõiges sel- 
° les viletsuses. (Läbiakna näidates.) Sul on siin 
hää — minul sääl, teises ilmas: seda olen ma 

mõtelnud. Ja mind võib neljaks lõhki kis- 
= kuda — mul on oma teadmine: see on 
meile tõotatud. Kohus on, aga mitte meie 
ei ole kohtumõistjad, vaid: kohtumõist- 
mine on minu päralt, ütleb Issand, meie 
Jumal. 


Keegi (läbiakna). Kangrud välja! 

Vana Hilse. Minu pärast — tehke 
mis teile lõbu teeb. (Istub telgede ette.) Mind 
peate küll juba tuppa jätma. 

Gottlieb (lühikese võitluse järel enesega). 
Mina lähen ka ja teen tööd. Tulgu, mis tuleb. 
(Ära. Kuulukse kangrulaulu,  mitmesajahäälelist 


ja lähedal lauldavat: ta kõlab kui tume, ühetooni- 
line hädakaebamine.) 


Majaelanikkude hääled. Oh hel- 
deke, heldeke, nüüd tulevad nad nagu sipel- 
gad! — Kust neid nii palju välja on tulnud? 
— Ära tõuka, mina tahan ka näha! — 
Vaata, vaata, vana pikk Latte, ja kõigi teiste 
ees! — Ah, ah! Nüüd tuleb neid murrul! 

Hornig (astub rahva hulka majas“). Mis? 
On see aga teatri tegemine! Säärast ei saa 
igapäev näha. Oleksite pidanud ülemise 
Dittrich'i juures olema. Tal ei ole enam ei 


elumaja, ei vabrikut — ei veinikeldrit ega 
mitte midagi. Pudelid, need lakkusid nad 
tühjaks . . . ega nad enam korgikiskumi- 


sega aega viida. Üks, kaks, kolm kaelad 
maas, ei küsita, kas kildudega suu lõhki 
aetakse või mitte. Mõned on verised nagu 
sead. — Nüüd tuleb kord siinse Dittrich'i 
kätte, (Laul on vaikinud.) 

Majaelanikkude hääled. Nad ei 
näegi nii kurjad välja. 

Hornig. Laske aga olla! Oodake aga 
ära! Nüüd nad vaatavad, kust otsast alata. 
Vaata ennegi, kuidas nad paleele igast kül- 
jest kallale asuvad. Vaadake seda lühikest, 
paksu meest — tal on hobuseämber käes. 
See on üks Peterschwalde sepp, väga tu- 
gev mees. See virutab kõige tugevamad 
uksed puruks nagu vahukoogid — võite 
uskuda. Kui see kellelegi vabrikandile kal- 
lale pääseb, — tolle laul on lauldud. 

Majaelanikkude hääled. Plartsti, 
juba sai! — Kivi lendas aknasse! — Nüüd 
on vanal Dittrich'il hirm nahas! — Mis? 
Ta riputas ühe sildi välja, mis siis selle 
pääl on lugeda? — Kas sa lugeda ei oska? 
— Loe ise! — ,Te — saate — kõik — mis 
te tahate.“ — Te saate kõik, mis te tahate! 

Hornig. Seda oleks ta ka võinud tege- 
mata jätta. See ei aita mitte midagi. Ven- 
nikestel on oma isejonn. Vabrikute pääle 
minnakse välja, masinad tahavad nad ilmast 
ära hävitada. Need ju on, mis käsikangru 
nälga jätavad, seda näeb ju pimegi. Ei, 
eil Täna on ristiinimesed hoos. Neile ei 
pista enam keegi landraat ega politsei mõis- 
tust pähe — ja mingi silt ammugi mitte. 
Kes näinud on nende tööd, see teab, mis 
kell on löönud. 

Majaelanikkude hääled. Oh te 
inimesed, oh te inimesed! — Mis need siis 
tahavad? üle silla tulevad siiapoole 2? (Hirmul.) 
Siiapoole jõge tulevad? (Üllatuses ja hirmul.) 
Tulevad meie poole, tulevad siia, meie juurde. 
— Kangrud toovad majadest välja ! 

Kõik põgenevad, ,,maja“ jääb tühjaks. Salk mäs- 
sajaid, mudaseid, tolmuseid, napsist ja ärevusest 
punetavate nägudega, hirmutavaid, magamata, kalt- 
sudes, tungib hüüuga: ,,Kangrud välja!“ sisse ja 
jaguneb tubadesse. Vana Hilse tuppa ilmub Bäcker 
mitme noore kangruga, kaikad ja teibad käes. Kui 
nad vana Hilset silmavad, kohkuvad nad nagu ja 
saavad veidi kainemaks. 

Bäcker. Isa Hilse, jätke kangaga jah- 
timine. Laske teie telgede taga istuda 
kes tahab. Te eipruugi enam ennast jalg= 
puudega haigeks sõtkuda. Küll selle eest 
hoolt kantakse. 

Esimene noor kangur. Kor- 
dagi ei pea te enam tühja kõhuga magama 
minema. 

Teine noor kangur. Kangur peab 
saama jälle katuse pää pääle ja särgi ihule. 

Vana Hilse. Kust kurat siis teie 
nende teivaste ja kirvestega tulete? 

Bäcker. Need peksame Dittrich'i turja 
pääl puruks. 

Teine noor kangur. Need ajame 
tuliseks ja topime vabrikantidele kurku, et 
nad ka teaksid, kuis nälg põletab. 


Kolmas noor kangur. Tule ka 
kaasa, isa Hilse! Me ei anna armu. 

Teine noor kangur. «OMeile ei 
annud ka keegi armu. Ei Jumal ega ini- 
mesed. Nüüd soetame omale ise õiguse. 

Vana Baumert (tuleb sisse, vangub 
veidi jalgadel, tapetud kukk kaenlas. Ta laotab 
käed laiali), Ven-nake! Kõik oleme vennad! 
Tule mu rinnale, vend! 

Vana Hilse. Siis nii näed sa välja, 
Villem? 

Vana Baumert. Gustav, sinal? Gus- 
tav, ,vana näljavares, tule mu rinnale! 
(On liigutatud.) 

Vana Hilse (urisedes). Jäta mind rahule! 

Vana Baumert. Gustav, nii on. 
Õnne peab inimesel olema. Gustav, viska 
korraks silm minu pääle. Kuis näen ma 
välja? Õnne peab inimesel olema! Kas 
ma ei näe välja kui krahv?(Kõhu pihta lüües.) 
Arva, mis mul kõhus on? Mõisniku toit 
on mul kõhus. Õnne peab inimesel olema, 
siis saab ta šampanjerit ja jänesepraadi. 
— — Aga ma ütlen teile: me oleme uue 
vea teinud: võtma peab! 

Kõik (läbisegi), Võtma peab, hurraa! 

Vana Baumert. Ja kui esimesed pa- 
remad palad kõhus, siis tundub seda ka 
kohe kõiges kehas. Issake, kuis vahvus 
siis tõuseb. Siis lainetab seda vahvust kon- 
tidesse, et enam ei näegi, kuhu hoobi lähe- 
tad. Ikka pagana lõbu kohe! 

Jäge r (lävel vana ratsaväemõõgaga). - Me 
panime toime paar toredat kallaletungimist! 


Bäcker. Oleme asjast juba hästi kinni 
hakanud. Üks, kaks, kolm oleme majas 
sees. Siis aga läheb kui elutuli. Et aga 
pragiseb ja väriseb. Et aga sädemed purs- 
kavad nagu ääsi ees. 

Esimene noor kangur. 0—Peak- 
sime korraks ka pisut tuld tegema. * 

Teine noor kangur. Lähme 
Reichenbachi ja pistame põlema rikastel 
majad pääkohal. 

Jäger. Vaat see oleks neile alles või- 
leib. Siis nad alles saaksid tulekassast raha. 
(Naer.) 

Bäcker. Siitläheme Freiburki, Tromtra 
juurde. 

Jäger. Ametnikud tuleksid ette võtta, 
Ma olen lugenud, birokraatiast kõik see 
õnnetus tuleb. 


130 


Teine noor kangur. Varsti läheme 
Breslausse. Meie hulk ju aina kasvab ja 
kasvab. 

Vana Baumert (Hilsele). No joo ka, 
Gustav! 

Vana Hilse. Mina napsi ei joo. 

Vana Baumert. See oli endises maa- 
ilmas, täna oleme teissuguses maailmas, 
Gustav. 

Esimene noor kangur. Iga päev 
pole kirmes. (Naer.) 

Vana Hilse (kärsitult). Te põrgutukid, 
mis te minust tahate?! 

Vana Baumert /veidi aralt, ülilahkelt). 
Vaata siis siia, tahtsin sulle kukekese tuua. 
Keeda sellest emale supp. 

Vana Hilse (tabatult, poollahkelt). Oo, 
mine ja ütle emale. 

Ema Hilse (on, käsi kõrva juures, kõigest 
jõust kuulatada püüdnud), Jätke mind rahule! 
Ei taha mina teie kanasuppi. 

Vana Hilse. Sul on õigus, ema. Mina 
ka mitte. Ja niisugust veel sugugi mitte. 
Ja sulle, Baumert, sulle ütlen ma midagi. 
Kui vanad lobisevad nagu lapsed, siis kas- 
vatab kurat rõõmu pärast tiritammi. Ja et 
te teaksite! Et te kõik teaksite: Mina ja teie, 
meil ei ole üksteisega midagi pistmist. Minu 

tahes te siin ei ole, Siin ei ole teil midagi 
otsida. 

Hääl. Kes meiega ühes ei ole, on meie 
vastu. 

Jäger (ähvardades). Sinu aru on hoopis 
vildak. Kuuled, vana, meie ei ole vargapoi- 
sid. 

Hääl. Nälg on meil, muud midagi. 

Esimene noor kangur. Ja elada 
tahame, muud midagi. Ja sellepärast oleme 
köie katki lõiganud, mille otsas me rippu- 
sime. 

Jäger. Ja seda tegime õieti. (Pistab Hil- 
se'le rusika nina alla.) Ütle veel üks sõna. Siis 
on sul kohe midagi vastu vahtimist. 

Bäcker. Jätke rahule! Jätke vanamees 
rahule. — Isa Hilse, me mõtleme nii: Pa- 
rem surra, kui niisugust elu edasi elada. 

Vana Hilse. Kas mina ei ole teda ela- 
nud, 60 aastat ja enam? 

Bäcker. Ükstakõik; asi peab muutuma. 

Vana Hilse. Sel päeval, mida ei tule. 

Bäcker. Mis me hääga eisaa, seda võ- 
tame väevõimuga. 

Vana Hilse. Väevõimuga? (Naerab.) No 
siis laske ennast kohe maha matta. Küll 
nad teile näitavad, kus väevõim seisab. 
Oota aga ära, poiss. 

Jäger. Ah soldatite pärast? Me oleme 
ka soldatid olnud. Nendega saame juba 
toime. 

Hääled (läbi akna). Vägi tuleb! Vaa- 
dake ette! (Üldine, äkiline sõnatus. Silmapilguks 
kuuldub trummisid ja vilesid. Sellesse vaikusesse 
lühike, tahtmatu hüüd.) Oi jah, mina teen put- 
ket! (Üldine naer.) 

Bäcker. Kes siin pagemisest rääkis? 
Kes see oli? 

Jäger. Kes siin paari närust kiivrit 
kardab? Mina komandan teid. Mina seda 
oskan. Mina tulen kasarmust ja tunnen 
seda värki! 

Vana Hilse. Millega te siis lasta ta- 
hate, kui püsse ei ole? Teivastega või? 

Esimene noor kangur. Jätke va- 
namees rahule, tal ei ole enam laealune 
korras. 

Teine noor kangur. Natuke ogar 
ta küll juba on. 

Gottlieb (on = tähelepanematult keskele 
astunud ja haarab rääkija rinnust kinni). Kuis 
julged sa vanamehele niisuguseid sõnu ütelda? 

Esimene noor kangur. Jäta mind 
rahule, ma pole midagi paha öelnud. 

Vana Hilse (vahele astudes). Las ta tõ- 
releb. Ära temasse puutu, Gottlieb. Ta saab 

aegsasti küllalt näha, kes siin ogar on, mina 
või tema. 
Bäcker. Tuled kaasa, Gottlieb? 
Vana Hilse. No see jääb taltegemata. 
Luise (tuleb, hüüab tuppa). Ärge viitke 
aega. Niisuguste - palveraamatutäkkudega 
ärge aega viitke. Platsi! Tulge platsi! Ris- 
tiisa Baumert, tulge nii ruttu kui saate. 
Major räägib inimestega ratsahobuse sel- 
jast. Käsib inimesi koju minna. Kui te 
ruttu ei tule, on mäng mokas. 
Jäger (minekul). On sul aga ilus, vahva 
mees. 
Luise. Minul mees? Mul ei ole meest 
olemaski. 
»Majas“ laulavad mõned: 
Kord oli väike mees 
He, juhhee! 
Kes tahtis tublit naist 
He didel, didel, dim, dim, dim, 
heirassassa! 
Vana Wittig (on, ämber peos, teiselt 
korralt alla tulnud, tahab õue minna, jääb pilguks 
peatama). Läki! Kes kelm ja koer ei'taha 
olla, hurraa! (Tormab välja, salk, kelle hulgas 
Luise ja Jäger, tema kannul.) 
Bäcker. Ela hästi, isa Hilse, me saame 
veel kokku. (Tahab minna.) 


134 


AA 


4 A 17 


Vana Hilse. Vaevalt küll uskuda. 
Viit aastat ma enam ei ela. Ja varem sa 
säält välja ei tule. 

Bäcker (jääb imestades seisma). Kust siis, 
isa Hilse? 

Vana Hilse. Vanglast; kust siis mu- 
jalt! 

Bäcker (metsikult naerdes), Oleks mulle 
juba ammu õige koht. Sääl, isa Hilse, saab 
vähemalt kõhu leiba täis. (Ära.) 

Vana Baumert (kes — kössilangenult 
mõtetes jalgpingil koonutas, ajab ennast üles). 
Tõsi, Gustav, väike vibu mul on. Aga sel- 
lepärast on mul jpää veel selge küllalt. Sul 
on asjast oma arvamine, mul oma. Mina 
ütlen: Bäcker'il on õigus, lõpeb see asi 
ahelais ja raudades — vanglas on ikka veel 
parem kui kodus. Sääl kantakse hoolt, 
sääl ei ole nälgimist. Ma ei tahtnud ju 
hää meelega kaasa teha. Aga vaata, Gustav, 
inimene peab ometi ainumagi korra sil- 
mapilguks õhku saama. (Pikkamisi läve poole.) 
Ela hästi, Gustav, — peaks midagi juhtuma, 
palu ka minu eest, kuuled? (Ära.) 

Mässajatest ei ole enam kedagi sääl. ,,Maja“ 
kogub aegajalt jälle uudishimulikke majaelanikke 
täis. Vana Hilse näpib oma kanga kallal. Gott- 


lieb on kirve ahju tagant välja toonud ja proovib 
nagu tahtmata selle tera, Mõlemad, isa kui poeg, 

on sõnatult liigutatud. Väljast kuuldub suure rah- 
vahulga sumisemist. 

Ema Hilse. Ütle mulle ometi, mees 
— mis siis nüüd saab või on? Seinad 
värisevad nii. — Mis siin peab saama? 
(Vaheaeg.) 

Vana Hilse. Gottlieb! 

Gottlieb. Mis on, isa? 

Vana Hilse. Pane kirves käest. 

Gottlieb. Kessiis puid peab lõhkuma? 
(Paneb kirve ahju kõrvale. — Vaheaeg. —) 

Ema Hilse. Gottlieb, sina kuule seda, 
mis isa ütleb. 

Hääl (laulab akna all). 

Väike mees, koju jää 

He juhhee! 

Pese tasse, taldrikuid 

He didel, didel, dim, dim, dim! 
(Läheb akna alt mööda.) 

Gottlieb (kargab üles, rusikaga akna poole): 
Raip, ära aja mind vihale! 

Kogupauk prahvatab. 

Ema Hilse (kohkub kössi), Oh Jeesus 
Kristus, kas müristab või? 

Vana Hilse (tahtmatult kokkupandud kä- 
tega). Issand Jumal taevas! Kaitse nüüd 
vaeseid kangruid, kaitse mu vaeseid vendi ! 

Väike vaheaeg. 

Vana Hilse (enese ette, põrutatult). Nüüd 
voolab veri! 

Gottlieb Hilse (on kogupaugu ajal üles 
karanud, kirve kõvasti pihku haaranud, kahvatanud, 
sügavas sisemises ärevuses), Noh, kas nüüd ka 
ikka veel poe nurka?! 


Keegi kangrutüdruk (majast tuppa 
hüüdes). Isa Hilse, isa Hilse, hoia akna alt 
kõrvale. Meie juures üleval lendas kuul 
aknast tuppa. (Ära.) 

Miilike (pistab pää naerdes aknast tuppa). 
Vanaisa, vanaisa, lastakse püssiga! Paar 
juba langesid maha. Üks muudkui keer- 
les iseenese ümber, ikka ratasringi. Teine 
jälle rabeles maas kui varblasepoeg, kellel 
pää ära kistud. Ah, ah, ja nii palju verd 
purskas! (Kaob akna alt.) 

Üks kangrunaine. Paar meest on 
nad külmaks teinud. 

Üks vana kangur (majas). Pange 
tähele, nüüd nad näitavad soldatitele! 

Teine kangur ühädaldades). Ei, noh, 
vaadake ikka naisi! vaadake naisi! Kas nad 
ei tõsta undrukuid üles! Kas nad ei sülitas 
soldatitele näkku! 

Üks kangrunaine (hüüab tuppa). Gott- 
j lieb, vaata oma naist, sel on enam üdi kui 

sul, see kargab püssitikkude ees ringi otsegu 
tantsiks ta. 

Neli meest kannavad üht haavatut ,,majast“ 
läbi. Kuuldub, et keegi ütleb: ,,See on Ullbrichi 
kangur.“ Sama hääl paari sekundi järel uuesti: 
»Temaga on küll asi õhtul, kuul on kõrvast sisse 
ja pääst läbi läinud.“ 

Kuuldub, et mehed puutrepist üles lähevad, Väl- 
jas äkki: hurraa, hurraa! 

Hääled majas. Kust nad neid kive 
saavad? — Nüüd tõmmake kõrvad ligipääd! 
— Kivitee äärest! — Nüüd, soldatid, hatt- 
jee, võtke vastu! — Nüüd sajab kive! 

Väljas hirmukisa ja möirgamine, mis eemalt kuni 
maja ukseni edasi tuleb. Hirmuhäälega kistakse 
maja uks lahti. 


Hääled majas. Juba laevad jälle! 
— Kohe annavad kogupaugu. — Isa Hilse, 
minge akna alt ära. 

Gottlieb Hilse (jookseb kirvest tooma). 
Mis, mis, mis! Oleme me hullud koerad!? 
Peame me püssirohtu ja tina sööma leiva 
asemel! ? (Kirves käes, ühe silmapilgu viivitades, 
isale.) Pean ma omanaise maha tappa laskma? 
Seda ei tohi olla. (Minema tormates.) Alt, 

“nüüd tulen mina! (Ära) 

Vana Hilse. Gottlieb, Gottlieb! 

Ema Hilse. Kus Gottlieb on? 

Vana Hilse. Kurat võttis ka tema. 

Hääl majast. Minge akna altära, isa 
Hilse ! 

Vana Hilse. Mina mitte! Ja kui te 
kõik tõesti pööraseks lähete.(EmaHilse'le kas- 
vava kibedusega.) Siia on mind mu taevane 
isa istuma pannud. Eks, ema? Siia jääme 
istuma ja tegema, mis meie kohus on, ja 
kui ka kõik maailm kõrbeb. 

Hakkab kuduma. Kogupauk prahvatab. Surma- 
kuulist tabatud, ajab ennast Hilse kõrgele püsti ja 
langeb siis kummuli telgede pääle. Ühtlasi kõlab 
väljas tugev hurraakarjumine. Hurraa karjudes 
tormavad ka inimesed, kes seni ,,majas“ seisnud, 
välja. 

Ema Hilse (küsib mitu korda). Isa, isa, 
mis Sinuga on? 

Alaline hurraatamine kaugeneb ja kaugeneb. Äkki 
tuleb Miilike rutulise jooksuga tuppa. 


Miilike. Vanaisa, vanaisa, nad ajavad 
soldatid külast välja, nad tormavad Dittrich'i 


-maja kallale, nad teevad sedasama, mis 


Dreissicher'i juures. Vanaisa! (Laps kohkub, 
märkab, pistab sõrme suhu ja astub ettevaatlikult 
surnule lähemale.) Vanaisa!? 

Ema Hilse. No tee ometi suu lahti, 
mees, ja räägi üks sõna, nii ajab see juba 
päris hirmu pääle. 

Eesriie langeb. 
Lauldakse kangrulaulu. 

